Deklarasyon ti United Nations para iti Karbengan ti Nainsigudan nga Umili Ti Pangkabuklan nga Asembleya, Natarabayan babaen kadagiti panggep ken prinsipyo ti Kasuratan dagiti United Nations, ken sinsero iti pannakagun-od dagiti obligasyon nga inakem dagiti Estado maibatay iti Kasuratan, Pasingkedan a dagiti nainsigudan nga umili ket kapada dagiti dadduma pay nga umili, bayat a mabigbig dagiti karbengan ti amin nga umili kas nagduduma, maibilang ti bukod da a bagi a kas naidumduma, ken tapno marespeto da a kasta, Pasingkedan met nga amin nga umili ket addaan kontribusyon iti panagduduma ken kinabaknang ti sibilisasyon ken kultura, a mangbukel iti komon a tawid ti amin a tao, Pasingkedan pay nga amin a doktrina, polisiya ken aramid a maibatay wenno mangitantandudo iti superyoridad ti umili wenno indibidwal batay iti naggapuan a nasyon wenno puli, relihiyon, etniko wenno nagdudumaan iti kultura ket panagpannakkel iti bukod a puli ken pananggura iti dadduma, awanan siyentipiko a batayan, saan a balido iti ligal, nasken a kondenaren ken saan a nainkalintegan iti gimong, Pasingkedan manen nga iti panangipatungpal iti karbengan da, dagiti nainsigudan nga umili ket nawaya manipud iti aniaman a langa ti diskriminasyon, Mabigbig a dagiti nainsigudan nga umili ket naglak-am kadagiti inhustisya iti nabayag a panawen kas resulta iti pannakasakop ken pannakaagaw kadagiti daga, teritoryo ken kinabaknang da. Gapu kadagitoy, malaplappedan da a mangipatungpal, iti partikular, iti karbengan a dumur-as batay kadagiti bukod da a kasapulan ken interes, Mabigbig ti kasapulan unay a panangrespeto ken panangitandudo kadagiti naisigud a karbengan dagiti nainsigudan nga umili manipud iti istruktura iti pulitika, ekonomya ken iti gimong ken manipud kadagiti kultura, ispiritwal a tradisyon, pakasaritaan ken pilosopiya, nangruna iti karbengan da kadagiti daga, teritoryo ken kinabaknang, Mabigbigbig met ti kasapulan a panangrespeto ken panangitandudo kadagiti karbengan ti nainsigudan nga umili a napasingkedan kadagiti tratado, tulagan ken napagkaykaysaan dagiti Estado, Mabigbig a dagiti nainsigudan nga umili ket agor-organisa iti intar da para iti panagdur-as iti pulitika, ekonomya, panggimong ken kultura ken tapno magibusan ti amin a langa ti diskriminasyon ken pannakaidadanes iti sadinoman a pakapasamakan
daytoy, Mamati a ti kontrol dagiti nainsigudan nga umili mainaig kadagiti panagbalbaliw a makaapekto kadakuada ken dagiti daga, teritoryo ken kinabaknang ket mabaelan da a pagtalinaeden ken papigsaen dagiti institusyon, kultura ken tradisyon da, ken tapno maitandudo da ti panagdur-as batay iti bukod da nga arapaap ken kasapulan, Mabigbig a ti panangprespeto iti nainsigudan a kaammuan, kultura ken tradisyunal a praktika ket agpaay iti mataginayon ken patas a panagdur-as ken husto a panangiwanwan iti aglawlaw, Maiyunay-unay ti kontribusyon iti pannakaikkat ti kontrol ti militar kadagiti daga ken teritoryo dagiti nainsigudan nga umili para iti kappia, ekomomya ken panagabante ti gimong, ken panagdur-as, pannakiinnawatan ken mamaggayyem a relasyon iti baet dagiti nasyon ken umili ti lubong, Mabigbig iti partikular ti karbengan dagiti nainsigudan a pamilya ken komunidad iti panangpatalinaed ti komon a responsibilidad iti panangpadakkel, panangsanay, edukasyon ken pagsayaatan dagiti annak da, kas maiyannatop iti karbengan dagiti ubbing, Maibilang a dagiti karbengan a napasingkedan kadagiti tratado, tulagan ken dadduma pay a napagkaykaysaan iti baet dagiti Estado ken nainsigudan nga umili, iti sumagmamano a sitwasyon, ket bambanag iti sangalubungan a pakaseknan, interes, responsibilidad ken kagagalad, Maibilang met a dagiti tradado, tulagan ken dadduma pay a napagkaykaysaan, ken dagiti relasyon nga inda ibagbagi, ket batayan para iti napapigsa a panagtitinnulong iti baet dagiti nainsigudan nga umili ken dagiti Estado, Mabigbig a ti Kasuratan Dagiti United Nations, ti International Covenant of Economic, Social and Cultural Rights ken ti International Covenant on Civil and Political Rights agraman ti Vienna Declaration and Programme of Action ket mangpasingked iti pundamental a kinapateg ti karbengan iti bukod-a-panangngeddeng ti amin nga umili, babaen daytoy ket nawaya da a mangpili iti saad iti pulitika ken nawaya da a manggun-od iti panagdur-as iti ekonomya, gimong ken kultura, Laglagipen nga awan iti uray ania ditoy a Deklarasyon ti mausar tapno ipaidam kadagiti siasinoman nga umili ti karbengan iti bukod-a-panangngeddeng, a maipatungpal kas maiyannatop iti internasuynal a linteg,
Mamati a ti pannakabigbig kadagiti karbengan dagiti nainsigudan nga umili iti daytoy a Deklarasyon ket mangpadur-as iti panagtutunos ken mamagtulong a relasyon iti baet dagiti Estado ken nainsigudan nga umili, maibatay kadagiti prinsipyo ti hustisya, demokrasya, panangrespeto iti karbengan ti tao, kinaawan ti diskriminasyon ken sinsero, Maallukoy dagiti Estado nga agtungpal ken epektibo nga iwayat dagiti amin nga obligasyond a kas panangiyaplikar da kadagiti nainsigudan nga umili babaen kadagiti internasyunal nga instrumento, iti partikular mainaig iti karbengan ti tao, nga addaan konsultasyon ken kooperasyon kadagiti umili a maseknan, Maipaganetget a ti United Nations ket addaan napateg ken agtultuloy nga akem iti panangitandudo ken panangsalaknib iti karbengan dagiti nainsigudan nga umili, Mamati a daytoy a Deklarasyon ket napateg unay a panagabante para iti panangbigbig, panangitandudo ken panangsalaknib iti karbengan ken wayawaya dagiti nainsigudan nga umili ken iti panagdur-as dagiti napapateg nga aktibidades iti sistema ti United Nations iti daytoy a tay-ak, Mabigbig ken mapasingkedan manen a dagiti nainsigudan nga indibidwal ket addaan karbengan ken saan a mailaksid iti amin a karbengan ti tao a bigbigbigen ti internasyunal a linteg, ken dagiti nainsigudan nga umili ket addaan kolektibo a karbengan a saan a maisina iti panagbiag da, pagimbagan ken napateg a paset iti panagdur-as da a kas tao, Mabigbigbig pay a ti kasasaad dagiti nainsigudan nga umili ket agduduma iti tunggal rehiyon ken iti tunggal nasyon ken ti importansya dagiti nasyunal ken rehiyunal a partikularidad ken nadumaduma a kapadasan nga historikal ken kultural ket rumbeng a maikkan ti konsiderasyon, Sipupudno a maiproklama dagiti sumaganad a Deklasyon ti United Nations iti Karbengan dagiti Nainsiguan nga Umili kas pangrukudan iti gapuanan a gun-oden iti esensya ti panagkakadua ken panagrespeto iti agsumbangir: Artikulo 1 Dagiti nainsigudan nga umili, a kas kolektibo wenno kas indibidwal, ket addaan karbengan a sagrapen ti amin a karbengan ti tao ken dagiti pundamental a wayawaya a bigbigbigen ti Kasuratan ti United Nations, Ti Sangalubungan a Deklarasyon ti Karbengan ti Tao ken ti internasyunal a linteg ti karbengan ti tao.
Artikulo 2 Dagiti nainsigudan nga umili ken indibidwal ket nawaya ken patas kadagiti amin a dadduma pay nga umili ken indibidwal, ken addaan da ti karbengan a nawaya manipud iti aniaman a langa ti diskriminasyon, iti panangipatungpal kadagiti karbengan da, iti partikular batay iti nainsigudan a naggapuan da wenno identidad. Artikulo 3 Dagiti nainsigudan nga umili ket addaan karbengan iti bukod-a-panagngeddeng. Babaen iti dayta a karbengan nawaya da a mangpili iti kasasaad iti pulitika ken nawaya da a gun-oden dagiti panagdur-as iti ekonomya, gimong ken kultura. Artikulo 4 Iti panangipatungpal da iti karbengan iti bukod-a-panangngeddeng, dagiti nainsigudan nga umili ket addaan karbengan iti awtonomya wenno bukod a panaggobyerno mainaig iti internal ken lokal nga aktibidad, kasta met iti pamay-an ken pangalaan iti pinansya para iti pagrebbengan ti awtonomus a gobyerno. Artikulo 5 Dagiti nainsigudan nga umili ket addaan karbengan a pagtalinaeden ken papigsaen ti naisangsangayan nga institusyon iti pulitika, ligal, ekonomya, gimong ken kultura, bayat nga agtaltalinaed ti karbengan da iti naan-anay a partisipasyon, no daytoy ti pilien da, iti biag ti Estado iti pulitika, ekonomya, gimong ken kultura. Artikulo 6 Tunggal nainsigudan nga indibidwal ket addaan karbengan iti nasyunalidad. Artikulo 7 1. Dagiti nainsigudan nga indibidwal ket addaan karbengan kadagiti biag, pisikal ken mental nga integridad, wayawaya ken seguridad a kas tao.
2. Dagiti nainsigudan nga umili ket addaan ti kolektibo a karbengan nga agbiag a nawaya, natalna ken addaan seguridad kas naisangsangayan nga umili ken saan nga agsagrap iti aniaman nga aramid a mangpukaw iti puli wenno aniaman nga aramid a kinaranggas, agraman ti inkapilitan a pannakaiyakar kadagiti annak ti maysa a grupo iti sabali pay a grupo. Artikulo 8 1. Dagiti nainsigudan nga umili ken indibidwal ket addaan karbengan a saan a makapadas iti inkapilitan a panangbaliw wenno panangdangran iti kultura da. 2. Dagiti Estado ket mangted ti epektibo a mekanismo iti pananglapped, ken panangrisut kadagiti: (a) Aniaman nga aksyon nga agpanggep wenno addaan epekto a maipaidam kadakuada ti integridad kas naisangsangayan nga umili, wenno iti kultural a pammati wenno identidad nga etniko; (b) Aniaman nga aksyon nga agpanggep wenno addaan epekto a maagaw kadakuada dagiti daga, teritoryo ken kinabaknang da; (c) Aniaman a langa ti inkapilitan a pannakaiyakar ti populasyon nga agpanggep wenno addaan epekto a malabsing wenno matagibassit ti aniaman kadagiti karbengan da; (d) Aniaman a langa ti inkapilitan a panangbaliw wenno integrasyon; (e) Aniaman a langa ti propaganda a nairanta a mangitandudo wenno mangrubrob iti diskriminasyon iti puli wenno etniko kontra kadakuada. Artikulo 9 Dagiti nainsigudan nga umili ken indibidwal ket addaan karbengan a maibilang iti maysa a nainsigudan a komunidad wenno nasyon, maibatay kadagiti tradisyon ken ugali ti komunidad wenno nasyon a maseknan. Awan koma ti diskriminasyon a maparnuay manipud iti panangipatungpal iti kasta a karbengan.
Artikulo 10 Dagiti nainsigudan nga umili ket saan nga inkapilitan a mapapanaw kadagiti daga wenno teritoryo da. Awan ti relokasyon a mapasamak no awan ti panangannamong a nawaya, pakauna ken panangipakaammo kadagiti nainsigudan nga umili a maseknan ken kalpasan ti tulagan iti nainkalintegan ken umno a kompensasyon ken, no mabalin, maaddaan ti gundaway nga agsubli dan to met laeng. Artikulo 11 1. Dagiti nainsigudan nga umili ket addaan karbengan a mangiyaramid ken mangparegta iti kultural a tradisyon ken ugali. Mairaman ditoy ti karbengan a mapagtalinaed, masalakniban ken mapadur-as ti napalabas, agdama ken masakbayan a pakakitaan iti kultura, kas dagiti arkeolohikal ken historikal a luglugar, ramramit a nagkauna, desenyo, seremonya, teknolohiya, ken dagiti biswal, mabuya nga artes ken literatura. 2. Dagiti Estado ket mangited iti epektibo a mekanismo tapno marisut dagiti reklamo, a mabalin a mairaman ti pannakabayad kadagiti naperdi, a napadur-as katinnulong dagiti nainsigudan nga umili, mainaig daytoy iti kultural, intelektwal, relihiyon ken ispiritwal a sanikua a naala nga awan ti panangannamong a nawaya, pakauna ken panangipakaammo wenno pananglabsing kadagiti linteg, tradisyon ken ugali da. Artikulo 12 1. Dagiti nainsigudan nga umili ket addaan karbengan a mangipakita, mangiyaramid, mangpadur-as ken mangisuro kadagiti tradisyon da iti reliyon, ugali ken seremonyas; addaan karbengan a mangpatalinaed, mangsalaknib, ken makapan a nawaya kadagiti relihiyoso ken kultural a luglugar; addaan karbengan a mangusar ken mangkontrol kadagiti bambanag a pangseromonya; ken addaan karbengan a mangiyawid kadagiti minatay iti lugar a nakayanakan da; 2. Dagiti Estado ket mangipamuspusan tapno maikkan ti gundaway a mausar ken maisubli dagiti banag a pangseremonya ken dagiti nabatbati a paset ti minatay nga adda kadakuada babaen kadagiti patas, nalawag ken epektibo a mekanismo a napadur-as iti pannakitinnulong dagiti maseknan a nainsigidan nga umili. Artikulo 13
1. Dagiti nainsigudan nga umili ket addaan karbengan a mangparegta, mangusar, mangpadur-as ken mangisuro iti masakbayan nga henerasyon kadagiti pakasaritaan, lenggwahe, oral a tradisyon, pilosopya, sistema iti panagsurat ken literatura, ken mangikeddeng ken mangituloy a mangusar iti bukod da a pangawag kadagiti komunidad, lugar ken tattao. 2. Dagiti Estado ket mangiyaramid iti epektibo a wagas tapno maisiguro a dagitoy a karbengan ket masalakniban ken kasta met a maisiguro a dagiti nainsigudan nga umili ket makaawat ken maawatan da ida kadagiti proseso iti pulitika, ligal ken administratibo, no kasapulan babaen iti panangited ti interpretasyon iti bukod da a lenggwahe wenno babaen iti dadduma pay a maiyannatop a wagas. Artikulo 14 1. Dagiti nainsigudan nga umili ket addaan karbengan a mangitakder ken mangkontrol kadagiti bukod da a sistema ti edukasyon ken institusyon a mangited ti edukasyon babaen kadagiti bukod da a lenggwahe, batay iti maiyannatop a wagas iti kultura da iti panangisuro ken panagadal. 2. Dagiti nainsigudan nga indibidwal, nangruna dagiti ubbing, ket addaan karbengan iti amin a tukad ken porma ti edukasyon nga ipaay ti Estado nga awan ti diskriminasyon. 3. Babaen iti pannakitinnulong dagiti nainsigudan nga umili, dagiti Estado ket mangiyaramid ti epektibo a wagas, tapno dagiti nainsigudan nga indibidwal, partikular dagiti ubbing, agraman dagiti agnanaed iti ruar dagiti komunidad, no mabalin ket maaddaan da ti gundaway iti edukasyon babaen iti bukod da a kultura ken maited iti bukod da a lenggwahe. Artikulo 15 1. Dagiti nainsigudan nga umili ket addaan karbengan iti dignidad ken panagduduma dagiti kultura, tradisyon, pakasaritaan ken arapaap da a maipakita iti edukasyon ken impormasyon iti publiko. 2. Dagiti Estado ket mangiyaramid kadagiti epektibo a wagas, babaen iti konsultasyon ken kooperasyon kadagiti maseknan a nainsigudan nga umili, tapno labanan ti panangilaksid, pukawen ti diskriminasyon ken itandudo ti panagpasensya, panagkikiinnaawatan ken nasayaat a relasyon iti baet dagiti nainsigudan nga umili ken iti amin a paset ti gimong.
Artikulo 16 1. Dagiti nainsigudan nga umili ket addaan karbengan a mangitakder iti bukod da a midya a mausar dagiti bukod da a lenggwahe ken maaddaan ti gundaway a mausar dagiti amin a porma ti saan a nainsigudan a midya nga awanan diskriminasyon. 2. Dagiti Estado ket mangiyaramid ti wagas tapno maisiguro a dagiti midya a sanikua ti Estado ket mangipakita iti nadumaduma a nainsigudan a kultura. Dagiti Estado ket rumbeng a mangallukoy kadagiti midya a sanikua ti pribado tapno umdas a maipakita ti nagduduma a nainsigudan a kultura. Maaramid dagitoy nga awan ti panangikumpromiso iti panangipatungpal iti naan-anay a wayawaya iti ekspresyon. Artikulo 17 1. Dagiti nainsigudan nga indibidwal ken umili ket addaan karbengan a naan-anay a sagrapen dagiti napasingkedan a karbengan da babaen iti aplikable nga internasyunal a linteg ken linteg ti pagilian da mainaig iti tegged. 2. Babaen iti konsultasyon ken kooperasyon kadagiti nainsigudan nga umili, dagiti Estado ket mangirussuat ti ispesipiko a wagas tapno masalakniban dagiti nainsigudan nga ubbing manipud iti pannakagundaway iti pangkabiagan ken manipud iti aniaman a trabaho a napeggad wenno makalapped iti panagadal dagiti ubbing, wenno makadangran iti salun-at wenno pisikal, mental ispiritwal, moral ken panggimong a panagdur-as dagiti ubbing, nga addaan panangbigbig iti kasasaad da a bulnerable ken ti kinapateg ti edukasyon tapno maaddaan da ti bileg. 3. Dagiti nainsigudan nga indibidwal ket addaan karbengan a saan nga agsagrap iti aniaman a diskriminasyon iti kundisyon iti panagtegged, panggedan wenno sweldo, agraman ti dadduma pay. Artikulo 18 Dagiti nainsigudan nga umili ket addaan karbengan a makipaset iti panagdesisyon kadagiti bambanag a makaapekto iti karbengan da, babaen kadagiti pinil ida a mangibagi kadakuada maibatay kadagiti bukod da a proseso, kasta met a tapno mapagtalinaed ken mapadur-as dagiti nainsigudan nga institusyon a mangbukbukel kadagiti desisyon. Artikulo 19
Dagiti Estado ket rumbeng nga agkonsulta ken sinsero a makitinnulong kadagiti maseknan a nainsigudan nga umili babaen kadagiti mangibagbagi kadakuada nga institusyon tapno magun-od ti nawaya, addaan pakauna ken napakaammuan nga iyaanamong da sakbay nga awaten ken ipatungpal dagiti addang a lehislatibo ken administratibo a wagas a mabalin a makaapekto kadakuada. Artikulo 20 1. Dagiti nainsigudan nga umili ket addaan karbengan a mangpatalinaed ken mangpadur-as kadagiti sistema wenno institusyon iti politika, ekonomya ken iti gimong, maaddaan iti seguridad a mangsagrap iti bukod da a gappuanan iti pangkabiagan ken panagdur-as, ken nawaya a makipaset iti amin a tradisyunal ken dadduma pay nga aktibidad iti pangkabiagan. 2. Dagiti nainsigudan nga umili a napaidaman ti paggapuan iti pagbiagan ken panagdur-as ket addaan karbengan iti nainkalintegan ken patas a kompensasyon. Artikulo 21 1. Dagiti nainsigudan nga umili ket addaan karbengan, nga awanan diskriminasyon, iti panangpasayaat kadagiti pangkabiagan ken pangkagimongan a kasasaad da, agraman ti dadduma pay, iti tay-ak ti edukasyon, panggedan, panagsanay ken panagsanay manen a bokasyunal, panagpabalay, sanistasyon, salun-at ken panggimong a seguridad. 2. Dagiti Estado ket rumbeng a mangisayangkat iti wagas ken ispesyal nga addang tapno maisigurado ti agtultuloy a panangpasayaat ti kasasaad iti ekonomya ken iti gimong, no sadino a maiyannatop. Partikular nga atensyon ti maited kadagiti karbengan ken ispesyal a kasapulan dagiti nainsigudan a panglakayen, babbai, agtutubo, ubbing ken indibidwal nga addaan disabilidad. Artikulo 22 1. Partikular nga atensyon ti maited kadagiti karbengan ken ispesyal a kasapulan dagiti nainsigudan a panglakayen, babbai, agtutubo, ubbing ken indibidwal nga addaan disabilidad para iti implementasyon daytoy a Deklarasyon. 2. Babaen iti tulong dagiti nainsigudan nga umili, dagiti Estado ket rumbeng a mangiwayat iti wagas tapno maisiguro a dagiti nainsigudan a babbai ken ubbing ket
agsagrap kadagiti naan-anay proteksyon ken garantiya kontra iti aniaman a porma ti kinaranggas ken diskriminasyon. Artikulo 23 Dagiti nainsigudan nga umili ket addaan karbengan a mangpili ken mangbukel kadagiti prioridad ken istratehiya iti pannakaipatungpal iti karbengan da iti panagdur-as. Iti partikular, dagiti nainsigudan nga umili ket addaan karbengan nga aktibo a makibiang iti panangbukel ken panangbigbig iti programa iti salun-at, panagpabalay ken dadduma pay a programa iti pangkabiagan ken pangkagimongan a makaapekto kadakuada ken, aginggana iti mabalin, maiwanwan dagiti kasta a programa babaen kadagiti bukod da nga institusyon. Artikulo 24 1. Dagiti nainsigudan nga umili ket addaan karbengan kadagiti tradisyunal nga agas ken mangpatalinaed kadagiti bukod da a praktika iti salun-at, agraman ti pannakapreserba dagiti importante a mulmula, dingwen ken mineral a makaagas. Dagiti nainsigudan nga indibidwal ket addaan karbengan a makaala, nga awan diskriminasyon, kadagiti amin a serbisyo a pangkagimongan ken salun-at. 2. Dagiti nainsigudan nga indibidwal ket addaan patas a karbengan iti pananggun- od iti kangatuan a mabalin a madanon a pangrukudan iti pisikal ken mental a salun-at. Dagiti Estado ket masapul a mangiyaramid kadagiti kasapulan nga addang nga addaan direksyon a naan-anay a magun-od dagitoy a karbengan. Artikulo 25 Dagiti nainsigudan nga umili ket addaan karbengan a mangpatalinaed ken mangpapigsa iti naisangsangayan nga ispiritwal a relasyon da kadagiti tradisyunal a sanikua wenno inokupar ken inusar da a dagdaga, teritoryo, karayan ken baybay, ken dadduma pay a kinabaknang, ken tapno itandudo dagiti responsibilidad da kadagiti masakbayan nga henerasyon mainaig ditoy. Artikulo 26 1. Dagiti nainsigudan nga umili ket addaan karbengan kadagiti daga, teritoryo ken kinabaknang a tradisyunal a sanikua, inokupar, inusar wenno nagatang da.
2. Dagiti nainsigudan nga umili ket addaan karbengan a mangtagikua, mangusar, mangpadur-as ken mangkontrol kadagiti dagdaga, teritoryo ken kinabaknang a naalada babaen iti tradisyunal a panagtagikua wenno dadduma pay a tradisyunal nga inokuparan wenno panagusar, agraman dagiti dadduma pay a sanikua nga inda nagatang. 3. Rumbeng a ligal a bigbigen ken salakniban dagiti Estado dagitoy a daga, teritoryo ken kinabaknang. Dayta a panangbigbig ket maaramid nga addaan panangrespeto kadagiti ugali, tradisyon ken sistema iti panagtagikua iti daga dagiti nainsigudan nga umili a maseknan. Artikulo 27 Dagiti Estado, iti pannakitinnulong dagiti nainsigudan nga umili a maseknan ket rumbeng a mangipatakder ken mangiyaramid iti patas, independiente, awan ti bangiran na, silulukat ken nalawag a proseso, a mangbigbig kadagiti nainsigudan a linteg, tradisyon, ugali ken sistema iti panagtagikua iti daga, tapno mabigbig ken madesisyunan dagiti karbengan dagiti nainsigudan nga umili mainaig kadagiti daga, teritoryo ken kinabaknang, agraman dagiti tradisyunal a natagikua wenno naokuparan wenno nausar. Dagiti nainsigudan nga umili ket addaan karbengan a makibiang iti daytoy a proseso. Artikulo 28 1. Dagiti nainsigudan nga umili ket addaan karbengan iti kompensasyon, babaen iti wagas a pakairamanan ti pannakaisubli dagiti napukaw wenno, no saanen a possible, mabayadan da iti umno, patas ken parehas a gatad para kadagiti daga, teritoryo ken kinabaknang nga inda tradisyunal a tinagikua wenno inokuparan wenno inusar, ken no sadino a dagitoy ket nakumpiskar, naagaw, naokuparan, nausar wenno naperdi nga awan ti nawaya, pakauna ken napakaammoan nga iyaannamong. 2. Malaksid no nawaya nga inannamungan dagiti maseknan a tattao, ti maisukat a kumpensasyon ket mabalin nga iti porma ti daga, teritoryo ken kinakbakang a kapada iti kalidad, kadakkel ken estado iti ligal wenno katukad a gatad ti kuarta wenno dadduma pay a maiyannatop a supapak dagiti napukaw. Artikulo 29 1. Dagiti nainsigudan nga umili ket addaan karbengan iti panangpatalinaed ken panangsalaknib iti aglawlaw ken ti produktibidad dagiti daga, teritoryo wenno kinabaknang iti panagpartuat ti produkto. Dagiti Estado ket rumbeng a mangipatakder ken mangirussuat kadagiti programa a tumulong kadagiti nainsigudan nga umili para iti dayta a panangpatalinaed ken panangsalaknib, nga awanan diskriminasyon.
2. Dagiti Estado ket rumbeng a mangiyaramid ti epektibo a wagas tapno maisigurado nga awan ti maidulin wenno maibelleng a makadangran a materyales kadagiti daga ken teritoryo dagiti naisigudan nga umili no awan ti nawaya, pakauna ken napakaammoan nga iyaannamong da. 3. Dagiti Estado ket rumbeng a mangiyaramid ti epektibo a wagas tapno maisiguro, no kasapulan, dagiti programa para iti panangtaming, panangmentenar ken pannakaisubli ti salun-at dagiti nainsigudan nga umili, a kas napadur-as ken naipatungpal dagiti umili nga apektado kadagiti kastoy a materyales. Artikulo 30 1. Dagiti aktibidades ti militar ket saan a rumbeng a maaramid iti uneg ti daga wenno teritoryo dagiti nainsigudan nga umili, malaksid no nasken unay para iti interes ti publiko wenno nawaya nga inannamungan wenno dinawat dagiti nainsigudan nga umili a maseknan. 2. Dagiti Estado ket rumbeng a mangiyaramid kadagiti epektibo a konsultasyon kadagiti maseknan a nainsigudan nga umili, babaen iti maiyannatop a proseso ken iti partikular babaen kadagiti mangibagi kadakuada nga institusyon, sakbay iti panangusar kadagiti daga ken teritoryo da iti aktibidad ti militar. Artikulo 31 1. Dagiti nainsigudan nga umili ket addaan karbengan a mangpatalinaed, mangkontrol, mangsalaknib ken mangpadur-as iti tawid iti kultura, tradisyunal a kaammuan ken tradisyunal nga ekspresyon iti kultura, kasta met ti panangipakita kadagiti bukod da a siyensya, teknolohiya ken kultura, agraman dagiti kinabaknang ti tao ken genetics, bukel, agas, kaammuan kadagiti galad dagiti animal ken mulmula, tradisyunal nga istorya, literatura, desenyo, isports ken ay-ayam, dagiti biswal ken mabuya nga artes. Adda met karbengan da a mangpatalinaed, mangkontrol, mangsalaknib ken mangpadur- as iti intelektwal a panagtagikua da kadagitoy a tawid iti kultura, tradisyunal a kaammuan, ken tradisyunal nga ekspresyon iti kultura. 2. Iti pannakitinnulong kadagiti nainsigudan nga umili, dagiti Estado ket rumbeng a mangiyaramid iti epektibo a wagas tapno mabigbig ken masalakniban ti pannakaipatungpal dagitoy a karbengan. Artikulo 32
1. Dagiti nainsigudan nga umili ket addaan karbengan nga agdesisyon ken mangbukel iti prayoridad ken istratehiya para iti panagdur-as wenno pannakausar dagiti daga ken teritoryo ken dadduma pay a kinabaknang da. 2. Dagiti Estado ket rumbeng a sinsero nga agkonsulta ken makitinnulong kadagiti maseknan a nainsigudan nga umili babaen kadagiti mangibagbagi kadakuada nga institusyon tapno magun-od ti nawaya ken napakaammuan nga iyaannamong sakbay a maaprubaran ti aniaman a proyekto a makaapekto iti daga, teritoryo ken kinabaknang da, partikular ti mainaig iti panagdur-as, panangusar ken pannakaala dagiti mineral, danum ken dadduma pay a kinabaknang. 3. Dagiti Estado ket rumbeng a mangted kadagiti epektibo a mekanismo para iti nainkalintegan ken patas a kompensasyon para kadagiti kastoy nga aktibidades, ken maiyaramid dagiti maiyannatop nga addang tapno makontrol ti saan a nasayaat a resulta na iti aglawlaw, pangkabiagan, gimong, kultura ken ispiritwal. Artikulo 33 1. Dagiti nainsigudan nga umili ket addaan karbengan a mangpili iti bukod da nga identidad wenno pakaibilangan, a maiyannatop kadagiti ugali ken tradisyon. Daytoy ket saan a mangpakapsut iti karbengan dagiti nainsigudan nga indibidwal a makaala iti citizenship da iti Estado a pagnanaedan da. 2. Dagiti nainsigudan nga umili ket addaan karbengan a magbukel iti istruktura ken mangpili kadagiti kameng dagiti institusyon da a maiyannatop kadagiti bukod da a proseso. Artikulo 34 Dagiti nainsigudan nga umili ket addaan karbengan a mangitandudo, mangpadur- as ken mangpatalinaed kadagiti istruktura ti institusyon da ken dagiti naisangsangayan nga ugali, ispiritwalidad, tradisyon, proseso, aramid ken, kadagiti kaso nga adda,sistema iti hustisya ken ugali, a maiyannatop iti pangrukudan ti internasyunal a karbengan ti tao. Artikulo 35 Dagiti nainsigudan nga umili ket addaan karbengan a magpili iti responsibilidad dagiti indibidwal iti uneg ti komunidad da.
Artikulo 36 1. Dagiti nainsigudan nga umili, partikular kadagiti nabingay gapu kadagiti internasyunal a beddeng, ket addaan ti karbengan a mangpatalinaed ken mangpadur-as kadagiti kontak, relasyon ken kooperasyon, agraman dagiti aktibidad iti ispiritwal, kultura, politika, gandat iti ekonomya ken iti gimong, kadagiti miembro da kasta met dagiti dadduma pay nga umili kadagiti ballasiw ti beddeng. 2. Babaen iti konsultasyon ken kooperasyon dagiti nainsigudan nga umili, dagiti Estado ket rumbeng a mangiyaramid kadagiti epektibo a wagas tapno mapalaka ti panangipatungpal ken maisiguro ti implementasyon daytoy a karbengan. Artikulo 37 1. Dagiti nainsigudan nga umili ket addaan karbengan iti pannakabigbig, pannakaobserba ken pannakaipatungpal dagiti tratado, nagkikinnaawatan ken dadduma pay a konstruktibo nga nagtutulagan a pinasingkedan dagiti Estado wenno dagiti simmukat kadakuada ken tapno dagiti Estado bigbigen ken respetarenda dagitoy a tratado, nagkikinnaawatan ken dadduma pay a konstruktibo a tulagan. 2. Awan ti linaon daytoy a Deklarasyon a mabalin a maipataros kas mangwaswas wenno mangpukaw iti karbengan dagiti nainsigudan nga umili a linaon dagiti tratado, nagkikinnaawatan ken dadduma pay a konstruktibo a nagtutulagan. Artikulo 38 Babaen iti konsultasyon ken kooperasyon kadagiti nainsigudan nga umili, dagiti Estado ket rumbeng a mangiyaramid kadagiti umannatop a wagas, agraman ti lehislatibo a wagas, tapno magun-od dagiti panggep daytoy a Deklarasyon. Artikulo 39 Dagiti nainsigudan nga umili ket addaan karbengan a makaala iti pinansyal ken teknikal a tulong manipud kadagiti Estado ken babaen iti internasyunal a kooperasyon, para iti panagsagrap kadagitoy a karbengan a linaon daytoy a Deklarasyon. Artikulo 40
Dagiti nainsigudan nga umili ket addaan karbengan a makaala iti napaspas a desisyon babaen iti nainkalintegan ken patas a proseso para iti pannakarisut dagiti risiris ken saan a panagkikiinnaawatan kadagiti Estado ken dadduma pay a partidos, kasta met kadagiti epektibo a remedyo iti amin a pannakalabsing iti karbengan dagiti indibidwal ken kolektibo. Dagitoy a desisyon ket rumbeng a mangted iti umno a konsiderasyon kadagiti ugali, tradisyon, annuroten ken ligal a sistema dagiti nainsigudan nga umili a maseknan ken ti internasyunal a karbengan ti tao. Artikulo 41 Dagiti organo ken ispesyal nga ahensya ti United Nations ken iti baet dagiti organisasyon ti gobyerno ket rumbeng nga agkontribusyon para iti naan-anay a pannakagun-od dagiti tulagan ditoy a Deklarasyon babaen iti mobilisasyon, ti pinansyal a kooperasyon ken tulong a teknikal. Rumbeng a mabukel dagiti pamay-an ken wagas tapno maisigurado ti partisipasyon dagiti nainsigudan nga umili kadagiti isyu a makapektar kadakuada ket rumbeng a maipasdek. Artikulo 42 Dagiti United Nations, dagiti pannakabagina, agraman ti Permanent Forum on Indigenous Issues, ken ispesyal nga ahensya, maibilang dagiti adda kadagiti pagilian ken Estado ket rumbeng nga itandudo da ti pannakarespeto ken naan-anay a pannakaipatungpal dagiti probisyon daytoy a Deklarasyon ken maobserbaran ti kinaepektibo daytoy a Deklarasyon. Artikulo 43 Dagiti karbengan a nabigbig ditoy ket naglaon kadagiti minimum a pangrukudan iti panagbiag, dignidad ken pagimbagan dagiti nainsigudan nga umili ti lubong. Artikulo 44 Amin dagiti karbengan ken wayawaya a nabigbig ditoy ket patas a garantiya para kadagiti naisigudan nga indibidwal a lalaki ken babai. Artikulo 45 Ditoy a Deklarasyon, awan ti maipapan a mangwaswas wenno mangpukaw
kadagiti karbengan dagiti nainsigudan nga umili addan kadakuada ita wenno magun- oddanto iti masakbayan. Artikulo 46 1. Ditoy a Deklarasyon, awan ti mabalin nga interpretasyon a mangipapan nga iti aniaman nga Estado, umili, grupo wenno tao ket addaan karbengan a mangaramid iti aniaman nga aktibidad wenno agaramid ti maikaniwas iti Kasuratan ti United Nations, wenno maipapan a mangited iti awtoridad wenno mangallukoy iti aniaman nga aksyon tapno mapagsisina wenno mapakapsut, iti kabuklan wenno iti paset ti teritoryo wenno pulitikal a panagkaykaysa dagiti addaan soberenya ken independiente nga Estado. 2. Iti panangipatungpal kadagiti karbengan a nailanad iti agdama a Deklarasyon, dagiti karbengan ti tao ken pundamental a wayawaya ti amin ket rumbeng a marespeto. Ti pannakaipatungal dagiti karbengan a nailanad ditoy a Deklarasyon ket sakupen laeng dagiti limitasyon kas mabigbig iti linteg, ken maiyannatop kadagiti obligasyon ti internasyunal para iti karbengan ti tao. Aniaman a limitasyon ket rumbeng a saan a mangtagibassit ken istrikto a masapul laeng para iti panggep a maisiguro ti umno a pannakabigbig ken respeto kadagiti karbengan ken wayawaya dagiti dadduma ken tapno magun-od ti nainkalintegan ken kangrunaan a rekisitos ti demokratiko a gimong. 3. Dagiti probisyon a nailanad ditoy a Deklarasyon ket rumbeng a maipataros kas maiyannatop kadagiti prinsipyo ti hustisya, demokrasya, panangrespeto iti karbengan ti tao, panagpapada, kinaawan-diskriminasyon, nasayaat a panaggobyerno ken sinsero.#


SW-XX-51 Revised QMC 610-11-253 to System-Wide Hunio 21, 2016 Administratibo a Pagannurotan ken Wagwagas iti Intero a Sistema ti The Queen's Health Systems PAGANNUROTAN ITI TULONG A PANNARIPATO Maipanggep iti: 1. PANGGEP 1.1. Mabigbig nga adu ti pasiente a serserbian ti The Queen's Medical Center iti Punchbowl (QMC/P) ken West Oahu (QMC/WO), Molokai General Hospital (MGH) ken North Hawaii Community Hospital, Inc. (NHCH) ti mabalin a saan a makaala kadagiti serbisio iti pannakataripato ti salun-at no awan ti pinansial a tulong. Tapno maiyannurot iti mision ken tagipatgen ti The Queen's Health System's, maadalto ken maikonsiderar ti pinansial a kabaelan ti kada pasiente a mangbayad kadagiti serbisio ti ospital para iti tulong a pannaripato (charitable care). Ipakita daytoy a pagannurotan ti proseso ken dagiti rekisitos tapno makualipikar nga agaplikar para kadagiti diskuento iti tulong a pannaripato para kadagiti serbisio a maipaay kadagiti awanan ti insurance wenno kurang ti insurance da a pasiente ti QMC/P, QMC/WO, MGH ken NHCH. Daytoy a pagannurotan ket maiyannurot kadagiti mision ken tagipatgen ti The Queen's Medical Center, Molokai General Hospital ken North Hawaii Community Hospital ken ikonsiderarna ti pinansial a kabaelan ti kada pasiente a mangbayad 2. SIASINO TI PAKAIPAKATANNA kadagiti serbisio ti ospital. 1.2. 2.1. Maipakat daytoy a pagannurotan iti amin a departamento ti The Queen's Medical Center Punchbowl (QMC/P), The Queen's Medical Center West (QMC/WO), Molokai General Hospital (MGH) ken North Hawaii Community Hospital, Inc. (NHCH). 3. PANNAKAIPATUNGPAL 1
Administratibo a Pagannurotan ken Wagwagas iti Intero a Sistema ti The Queen's Health Systems PAGANNUROTAN ITI TULONG A PANNARIPATO Hunio 21, 2016 3.1. Agpannuray daytoy a pagannurotan apaman nga aprubaran ti Konseho ti Liderato ti System ken ti QHS Board of Trustees, ken apaman a pirmaan ti Ehekutibo a Bise Presidente ti QHS ken Kangrunaan nga Opisial ti Pinansia ken ti Ehekutibo a Bise ti QHS Presidente ken Kangrunaan nga Opisial iti Panagpataray. 4. DAGITI KAIPAPANAN 4.1. Medikal a Kasapulan: dagiti serbisio ti ospital iti pasiente a mayospital (inpatient) ken pasiente a saan a mayospital (outpatient), ken dagiti maipaay a serbisio ti doktor a nainkalintegan ken kasapulan para iti panangduktal ken panangagas iti sakit wenno dunor wenno tapno mapasayaat ti panagobra ti maysa a pasiente. 4.2. Dagiti Programa ti Gobierno Lokal, Estado wenno Pederal para iti Pannakataripato ti Salun-at: Dagiti Programa ti Gobierno Lokal, Estado wenno Pederal para iti Pannakataripato ti Salun-at ket isu dagiti Medicare, Medicare Advantage, Medicare Private Fee For Service, Medicaid, QUEST, TRICARE, Department of Veterans Administration wenno maysa a lokal a mapatpataray a programa nga umaw-awat iti pondo manipud iti gobierno Pederal ken Estado. 4.3. Proteksion ti seguro iti U.S.: Ti proteksion ti seguro iti U.S. (U.S. coverage) ket maysa a plano ti salun-at wenno kompanya ti insurance a naikammayet (incorporated) iti maysa kadagiti 50 nga Estados iti Amerika wenno mapatpataray iti uneg dagiti nagbeddengan ti U.S. (agraman dagiti teritorio ti U.S.), wenno maysa a programa ti gobierno ti U.S. para iti salun-at (kas koma iti Medicare, Medicaid, TRICARE wenno ti VA). 4.4. Awanan iti insurance: Pasiente nga awanan iti proteksion ti medical insurance ken maaw-awagan pay kas pudno nga ibaybayadanna ti bagina (self-pay). 4.5. Kurang ti insurance na: Pasiente nga awanan iti proteksion ti seguro a No Fault, Travel, AARP Indemnity wenno AFLAC Indemnity ken awan ti sabali a medical coverage na. Ti proseso (procedure) ti pasiente ket saan a bayadan ti insurance ti pasiente. 5. PAGANNUROTAN 5.1. Maitedto dagiti diskuento para kadagiti medikal a kasapulan a pannakataripato ken serbisio iti pannakataripato ti salun-at dagiti kualipikado a pasiente para iti siasinoman a pasiente nga awanan wenno saan a makaala iti naan-anay a pinansial a pamuspusan wenno wagas tapno mabayadanna ti medikal a pannakataripatona. 5.2. Saan a sakup daytoy a pagannurotan dagiti serbisio iti pannakataripato ti salun-at nga ipapaay dagiti independiente a dodoktor a saan nga empleado ti QMC/P, QMC/WO, MGH ken NHCH (kayatna a sawen, dagiti dodoktor iti anesthesiology, radiology ken dagiti dodoktor nga adda iti private practice). Ti Exhibit A (Dagiti Mangipapaay Serbisio a Sakup ti Pagannurotan) ket listaan dagiti mangipapaay serbisio a mangmangted iti medikal a kasapulan a pannakataripato a sakup daytoy a pagannurotan. 5.3. Maaramidto amin a kabaelan ti pannaka-admitir, panagrehistro, bayat ti pannaka-admitir wenno sakbay iruruar tapno ma-screen dagiti pasiente para iti pangdokumento wenno pammaneknek ti medical insurance iti panawen sakbay 2
Administratibo a Pagannurotan ken Wagwagas iti Intero a Sistema ti The Queen's Health Systems PAGANNUROTAN ITI TULONG A PANNARIPATO Hunio 21, 2016 para iti posible a pannakakualipikar iti Medicaid, Medicaid Managed Care wenno proteksion (coverage) ti tulong a pannaripato ti ospital. Mangtedto ti ospital iti tulong ken pannarabay kadagiti pasiente iti panagaplikar dagiti posible a kualipikado a pasiente kadagiti Programa ti Gobierno ti Estado ken/wenno Pederal para iti Pannakataripato ti Salun-at. 5.4. Mapakaammoanto dagiti pasiente nga awanan iti insurance maipanggep iti panagaplikar iti pinansial a tulong ken Pagannurotan iti Tulong a Pannaripato iti amin a berbal a komunikasion maipanggep iti aniaman a patangan mainaig iti bayad. 5.5. Saan a mabalin dagiti diskuento ti tulong a pannaripato kadagiti sumaganad a pasiente: Dagiti pasiente a kualipikado para kadagiti Programa ti Gobierno Lokal, Estado wenno Pederal para iti Pannakataripato ti Salun-at Dagiti pasiente nga addaan iti Proteksion ti Seguro iti U.S. (kitaen dagiti kaipapanan) Dagiti petsa ti serbisio ti pasiente no kaano a saan a naaprubaran ti Medicare gapu ta saan a natun-oyan ti cost share wenno bingay iti gastos 5.6. Mabalin a madiskuentoan dagiti singsingiren ti Queen Emma Clinics (QEC), Dental Clinic and Pharmacy iti minimum co-payment. 5.7. Ti diskuento ti tulong a pannaripato para kadagiti kualipikado a pasiente segun iti daytoy a pagannurotan iti Tulong a Pannaripato ket balido laeng iti maysa a tawen manipud iti kasapaan iti 1) petsa ti panangisubmitir iti aplikasion para iti pinansial a tulong wenno 2) ti kauddian a petsa ti pannaka-admitir ti inpatient. Agturposto ti kualipikasion sakbay ti maysa a tawen no 1) agbaliw ti matgedan ti pasiente kas maiyannurot iti Exhibit B (Dagiti Pagibatayan ti Matgedan ken Sanikua a Makualipikar iti Diskuento wenno 2) addaan ti pasiente iti proteksion ti seguro iti U.S. Mabalin nga agaplikar manen ti maysa a pasiente para iti diskuento ti tulong a pannaripato. 5.8. Mabalin a maikonsiderar dagiti pasiente nga addaan iti adu unay a gastos iti panagpaagas para iti diskuento a tulong depende iti kaso segun iti daytoy a pagannurotan. Ti pasiente nga addaan iti adu unay a gastos ket mabalin a pasiente nga addaan iti insurance ken matgedan ti pamilia ken adu unay ti gastosda iti panagpaagas kalpasan ti panagbayad ti insurance, ken mabalin a maikonsiderarda para iti diskuento a tulong segun iti daytoy a pagannurotan. Daytoy ket eksepsyon iti paragraph 5.5. 6. PANNAKAIKARI 6.1. Ti pagibatayan ti pannakaikari ti matgedan ket maibasarto iti U.S. Federal Poverty Level para kadagiti citizen ti U.S. ken residente ti U.S., ken minimum wage ti pagilian para kadagiti residente ti sabali a nasion ken sanikua a basbassit ngem $25,000. Kitaen ti Exhibit B. 3
Administratibo a Pagannurotan ken Wagwagas iti Intero a Sistema ti The Queen's Health Systems PAGANNUROTAN ITI TULONG A PANNARIPATO Hunio 21, 2016 Mabalin a kualipikado ti maysa a pasiente para iti diskuento ti tulong a pannaripato no ti pasiente ket awanan iti insurance, nausarna aminen, wenno mausarnanto amin a mabalin a mausar a benepisio ti insurance, ken matun-oyan ti tinawen a matgedan ti pasiente dagiti pagibasaran kas naisaad iti Exhibit B ken nakumpleto ti iti Pinansial a Tulong (Exhibit C) agraman pasiente ti Aplikasion para panangisubmitir kadagiti dokumento a pammaneknek ti matgedan. 6.2. Dagiti pasiente a kualipikado sakbay wenno kalpasan ti Medicaid/Quest iti uneg ti maysa a tawen ti petsa ti serbisio ket maikeddengto a kualipikado ken saanto nga agpannuray ti rekisito a panagaplikar para iti tulong a pannaripato. 7. KASANO TI AGAPLIKAR PARA ITI TULONG A PANNARIPATO 7.1. Mabalin nga agaplikar ti pasiente para iti tulong a pannaripato segun iti daytoy a Pagannurotan babaen iti panangkumpleto ken panangisubmitir iti aplikasion para iti pinansial a tulong iti aniaman a departamento ti Patient Access ti ospital ti QHS wenno iti aniaman a departamento ti QHS Business Services. Mabalin nga usaren ti kopya ti aplikasion ti pasiente iti Med-Quest imbes nga ti aplikasion para iti pinansial a tulong. 7.2. Adda maala nga aplikasion iti pinansial a tulong iti internet website ti kada ospital. Laonento dagiti billing statement para kadagiti pasiente nga awanan iti insurance ti nakasurat a pakaammo nga adda maala a pinansial a tulong. 8. PROSESO TI PANNAKAREBISAR DAGITI APLIKASION PARA ITI PINANSIAL A TULONG 7.3. KEN DISKUENTO A TULONG 8.1. Tapno ikeddeng no kualipikado ti pasiente para iti diskuento segun iti Exhibit B. Rebisarento ti empleado ti Patient Access wenno Business Services ti aplikasion para iti tulong a pannaripato tapno paneknekan dagiti gatad ti matgedan ti pasiente. 8.1.1. Mapakaammoanto dagiti pasiente a pasado iti limitasion ti sanikua segun iti Exhibit B a kualipikadoda para iti diskuento. Makarkulonto ti gatad ti diskuento maibasar kadagiti porsiento iti Exhibit B. Maurnosto dagiti plano ti panagbayad para iti aniaman a balanse ti account kalpasan ti diskuento. 8.1.2. Mapakaammoanto dagiti pasiente a limmabes iti limitasion ti sanikua segun iti Exhibit B a saanda a kualipikado para iti diskuento. 8.2. Rebisarento dagiti empleado ti Patient Access wenno Business Services dagiti account a baybayadan ti pasiente para iti bagina (self pay) para iti siasinoman a pasiente a napaneknekanen a kualipikado iti Medicaid/QUEST ken/wenno nasingir iti Medicaid/Quest. Ikeddengto ti empleado ti Patient Access wenno Business Services ti gatad ti diskuento maibasar iti Exhibit B. Pakaammoanto ti empleado ti Patient Access wenno Business Services ti pasiente maipanggep iti diskuento ken maurnosto dagiti plano ti panagbayad iti aniaman a balanse kalpasan ti diskuento. 4
Administratibo a Pagannurotan ken Wagwagas iti Intero a Sistema ti The Queen's Health Systems PAGANNUROTAN ITI TULONG A PANNARIPATO Hunio 21, 2016 8.3. Saanto a masingir ti pasiente a maikeddeng a maikari iti pinansial a tulong segun iti daytoy a Pagannurotan para kadagiti serbisio ti ospital iti ad-adu ngem ti gatad a sapasap a singsingiren ti ospital para iti kasta nga emerhensia a pannakataripato wenno sabali pay a medikal a kasapulan a pannakataripato. Kas maiyannurot kadagiti reglamento ti gobierno pederal, ituding ti ospital ti gatad a sapasap a masingir iti dagup a gatad a palpalubosan ti programa ti Medicare a fee-for-service wenno bayad para iti serbisio para iti pannakataripato (kayatna a sawen, ti dagup a gatad a bayadan ti Medicare ken ti benepisyario ti Medicare). Amin a pasiente nga awanan iti insurance ket maipagarup a kualipikado para iti kababaan a tukad ti diskuento a maala iti babaen ti Schedule B, Dagiti Pagibatayan ti Matgedan ken Sanikua a Makualipikar iti Diskuento ken Tukad ti Diskuento. Pakaammoanto ti ospital dagiti kakasta a pasiente a mabalinda ti agaplikar para iti pinansial a tulong iti babaen daytoy a pagannurotan. 9. DAGITI ADDANG A MABALIN A MAISAYANGKAT NO SAAN A MAITED TI BAYAD. 8.4. Mabalin nga aramiden dagiti ospital dagiti sumaganad nga addang no saan a bayadan ti pasiente ti bill para iti medikal a pannakataripato ken naaramiden dagiti nainkalintegan a 9.1. wagas a panangala ti bayad. 9.2. Mabalin a mairekomendar ti account ti pasiente iti maysa a parakolekta nga ahensia. Mabalin a mairusuat kontra iti pasiente dagiti legal nga addang a panangkolekta iti saan pay a nabayadan nga account iti uneg dagiti sumaganad a limitasion:
Nasken a dimmanonen ti account ti pasiente iti saan a nakurkurang ngem 120-aldaw (patient account aging) manipud iti petsa ti umuna a billing statement para iti pannakataripato a naipatulod iti pasiente kalpasan iruruar iti ospital.
Inaramiden ti ospital dagiti nainkalintegan nga addang tapno ammoen no kualipikado ti pasiente para iti pinansial a tulong segun iti daytoy a pagannurotan.
Naaramiden ti nainkalintegan nga addang tapno berbal a pakaammoan ti pasiente maipanggep iti daytoy a Pagannurotan ken no kasano a makaala ti pasiente iti pinansial a tulong ken ti proseso ti aplikasion.
Saan a mairaman kadagiti limitasion iti ngato dagiti account no sadino a mangirusuat ti pasiente iti legal nga addang kontra iti maikatlo a partido gapu kadagiti napagteng a pannakadangran. Inaprubaranan ti QHS Legal Department ti account para iti legal nga addang a panagkolekta. 10. PANNAKAIDOKUMENTO KEN PANNAKAPROSESO TI ACCOUNT 10.1. Maisuratto iti rekord ti account ti tunggal pasiente ti amin a pannakiuman iti pasiente mainaig iti kiddaw a pinansial a tulong ken amin a panangpaneknek iti tulong a pannaripato. 5
Administratibo a Pagannurotan ken Wagwagas iti Intero a Sistema ti The Queen's Health Systems PAGANNUROTAN ITI TULONG A PANNARIPATO Hunio 21, 2016 Apaman a maikeddeng dagiti kualipikasion, maprosesonto ken maidokumento dagiti umiso a pannakaurnos ti tulong a pannaripato. 11. PANANGIPAKAAMMO TI MAIPANGGEP ITI PAGANNUROTAN ITI TULONG A 10.2. PANNARIPATO KADAGITI PASIENTE KEN ITI PUBLIKO 11.1. Maiwarasto ti pakaammo maipanggep iti kaadda ti maala a tulong a pannaripato (charity care) babaen iti adu a wagas a pakairamanan ti, ngem saan laeng nga, pannakaipublikar dagiti pakdaar kadagiti bill ti pasiente ken panangipaskil kadagiti pakdaar kadagiti departamento ti ospital ken kadagiti lugar a paka-admitiran ken pagrehistroan ti pasiente. Mairamanto pay ti impormasion iti internet website ti kada ospital. Naisigpit ti Pakabuklan ti Pagannurotan iti Tulong a Pannaripato iti Simple a Pagsasao kas Exhibit D. 11.2. Mabalin a maala ti nakasurat iti papel a kopya daytoy a Pagannurotan iti Tulong a Pannaripato nga awan ti bayadna manipud iti siasinoman a pannakabagi ti Patient Access wenno siasinoman a Business Services Account Representative iti lokasion ti aniaman nga ospital. Maaala pay ti kopya ti Pagannurotan iti Pinansial a Tulong, Aplikasion para iti Pinansial a Tulong ken Pakabuklan ti Pagannurotan iti Pinansial a Tulong iti Simple a Pagsasao a naipatarus iti Japanese, Samoan, Vietnamese, Korean, Chinese, Tongan, Chuukese, Ilokano ken Tagalog. 11.3. Maiwarasto dagiti kopya daytoy a pagannurotan kadagiti organisasion ti komunidad ti Hawaii nga addaan kadagiti miembro a mabalin nga agkasapulan iti pinansial a tulong manipud iti pasilidad ti ospital (kas pangarigan Institute for Human Services, Kokua Kalihi Palama, Waianae Coast Comprehensive Health Center, Waimanalo Health Clinic). No adda aniaman a kayatyo a saludsoden maipanggep iti daytoy a pagannurotan, tawaganyo koma ti Manager, Business Services iti 691-8702. Robert Nobriga Ehekutibo a Bise Presidente ken Kangrunaan nga Opisial ti Pinansia Jason Chang Ehekutibo a Bise Presidente ken Kangrunaan nga Opisial iti Panagpataray Dagiti naisigpit: Exhibit A - Dagiti Mangipapaay Serbisio a Sakup ti Pagannurotan Exhibit B - Dagiti Pagibatayan ti Matgedan ken Sanikua a Makualipikar iti Diskuento Exhibit C - Aplikasion para iti Pinansial a Tulong 6
Administratibo a Pagannurotan ken Wagwagas iti Intero a Sistema ti The Queen's Health Systems PAGANNUROTAN ITI TULONG A PANNARIPATO Hunio 21, 2016 Exhibit D - Pakabuklan ti Pagannurotan iti Tulong a Pannaripato iti Simple a Pagsasao Inaprubaran Ti:Konseho ti Liderato ti QHS System idi Mayo 27, 2016 Inaprubaran Ti: QHS Board of Trustees idi Hunio 21, 2016 Daytoy a pagannurotan/proseso ket para iti The Queen's Health Systems ken dagiti Pannakaiwaras: Amin a Kompanya ken Kakaddua ti Queen's kakadduana, ken saan a maited iti sabali nga organisasion wenno tao no awan ti umun- una a pammalubos. Exhibit A Sakup daytoy a pagannurotan dagiti mangipapaay serbisio a nakalista kadagiti sumaganad a website: pdf 7


Panagpalaing ti Maui manipud iti Uram iti Kabakiran Panagsample ti Danum nga Mainum ti Epa Marso 1, 2024 Ti EPA ket mangipapaay ti giya ken teknikal a tulong iti Departamento ti Suplay ti Danum ti County ti Maui babaen ti panangisayangkat ti panagala ti sample. Adu unay ti ited ni Maui iti lubong. Kas sangaili, mapadayawankami a mangisubli iti suportami. Ti maika-8 ti Agosto 2023 nga uram ti kabakiran ket nakaigapuan ti nasaknap nga epekto iti sistema ti mainum a danum idiay Lahaina. Dagitoy nga epekto ket pakairamanan ti pannakadadael ti imprastruktura, pannakapukaw ti presion, ken mabalin a kontaminasion. Mabalin a mairuar ti kontaminasion iti danum manipud iti pannakadadael ti imprastruktura wenno mabalin a mapasamak no ti asuk, napudot a gas, ken kemikal manipud kadagiti sumsumged a mula ken estruktura ket masusop kadagiti linia ti danum. Daytoy a panagsusop ket mabalin a mapasamak no bumaba ti presion ti danum gapu kadagiti naburak a linia ti danum wenno panagkasapulan ti danum iti sabali a lugar iti sistema. Saan nga ammo ti kalawa dagiti epekto ken kasapulan iti panagala ti sample tapno maikeddeng ti epekto daytoy a pannakadadael iti sistema ti inumen a danum. Iti pannakitinnulong ti Departamento ti Suplay ti Danum iti Maui (DWS) ken Departamento ti Salun-at ti Hawaii (DOH), ti EPA ti mangsample iti mainum a danum. Dagitoy a panagregget a mangala iti sample ket mangipakaammo iti County ti Maui iti aniaman a kontaminasion manipud iti uram iti kabakiran a mabalin nga adda kadagiti tubo ti mainum a danum. Ti Estratehia ti Panag-sample ti EPA: Ti EPA ket nagsample manipud idi rugi ti Pebrero ken addaan iti dua nga estratehia ti panagsample, maysa para iti kangrunaan a sistema ti panagiwaras ken maysa para kadagiti lateral a linia ti serbisio iti kahon ti metro.Ti panagsample iti sistema ti panagiwaras ket maaramid babaen ti panagkolekta kadagiti sample manipud kadagiti fire hydrant, bayat ti panagsample kadagiti lateral a linia ti serbisio ken ramanenna ti panangikapet iti aparato ti panagala ti sample iti kahon ti metro. Agpada a dagiti panagregget a mangala iti sample ket mangipakaammo iti County ti Maui iti aniaman a kontaminasion manipud iti uram iti kabakiran. Ladawan 1. Miembro ti tripulante ti EPA a mangal- ala iti sample manipud iti sistema iti panagiwara iti fire hydrant.
Iti agdama, agsample ti EPA manipud iti sistema ti panagiwaras, a dagiti tripulante ti mangsample kadagiti fire hydrant kadagiti lugar a naapektaran iti uram iti kabakiran. Ti EPA ket agsample para iti: Nabati nga chlorine ● Bakteria a coliform ● Dagiti Nalaka a Mabaliwan nga Organiko a Compound (VOCs) ● Dagiti Medyo Nalaka a Mabaliwan nga Organiko a Compound (SVOCs) Kalpasan ti panagala ti sample ti hydrant, ti EPA ket agsample kadagiti lateral a linya (tubo a mangibiahe iti danum nga agturong ken agawid iti maysa a pasdek agingga kadagiti kangrunaan a linia) kadagiti amin a sanikua nga addaan kadagiti napuoran nga estruktura para kadagiti VOC ken SVOC. Dagiti resulta manipud iti daytoy a panagala iti sample ket maited iti DWS. Epekto iti Komunidad: Iti agdama, ti County ket nangpreserba manen ti kaaduan a sistema ti inumen a danum ken agtartrabaho a mangpreserba kadagiti nabati a lugar. Dagiti tripulante ti EPA ket mangala iti sample kadagiti lugar a naisubli ti presion ti danum. Saanna a kayat a sawen a natalged wenno nakasaganan a mausar dagiti linia. Ti County ti Maui ti mangibaga no ti danum ket mainum ken nakasaganan a mausar kasapulan ti kanayonan a trabaho tapno makadanon iti dayta a punto. Mabalin a ma-track dagiti umili dagiti lugar a mabalakadan iti saan a natalged a danum, no sadino ti pakagun-odan iti natalged nga inumen a danum, dagiti update iti kasasaad ken dadduma pay iti website ti County of Maui: Mauirecovers.org wenno babaen ti direkta a panangtawag iti county iti (808) 270-7550. Dagiti Kangrunaan a Kontaken E.U. EPA County ti Maui Departamento ti Suplay ti Danum Departamento ti Salun-at ti Estado ti Hawai'i: Telepono: (808) 229-5184 Telepono: (808) 270-7550 Telepono: (833) 833-3431 wenno iti (808) 586-4468 Email: R9Wildfiresinfo@epa.gov Website: Website:


IDIAY LANGIT, AWAN LANIT 1
Ti sarita nga Idiay Langit, Awan Lanit ket pakasaritaan ni Cesar Calpito. Maysa nga aktibista a nagturpos idiay UP Diliman ngem nakastrek iti trabaho iti Bureau of Internal Revenue. Kasano ngata iti panagtrabaho ken panagbiag ti maysa nga aktibista iti uneg ti maysa a kontrobersial nga opisina ti gobierno? Mamentenar ngata ni Cesar dagiti prinsipiona a kas aktibista wenno isuna ti lamuten ti sistema? 2
IDIAY LANGIT, AWAN LANIT i. Urayak la naipdokan iti kellaat nga itatan-aw ni Atty. Buduan iti ngatuen ti cubicle-ko bayat a mangal-aldawak. Dagusak nga imminom iti danum tapno maiduron ti nagsaet a nakayasan a bungat' marunggay iti karabukobko. "Mr. Cesar Calpito!" kasla lumugsot dagiti bukel ti mata ti abogado iti kadakkel ti mulagatna. "Agsolsoloka manen a mangmangan! Apay karugitnakami ta dimo kayat nga umay ramanan ti pina-cater-ko a pangaldawtayo?" "Sanmet, sir, ngem adda ngamin balonko," nagbanarbar ti bosesko. "Ken diakto met la makan dagidiay nakaidasar iti buffet dita conference room, sir." "Ket dimo kankanen dagiti maiparit kenka a!" nagngilangil a kasla binunar a kabalio ni Atty. Buduan. "Mabalinmo met a bagkaten ta balonmo ta umayka sumango uray dika mangan kadagiti naidasar! Ti importante ket umayka met makigeddan a mangaldaw sagpaminsan!" Pettat nga inwagisna ti tammudona, sa intuloynat' nagsermon. "Barok, nasisita ti panagsasango a mangan ta tanda daytoy ti panagkaykaysa. Kitam ni Apo Hesus, immadu dagiti disipulona gapu iti pannakidaydayana." "Apay iramramanyo ni Apo Hesus?" naitanamitimko. 3
"Natkunam?" kimmusilap ti abogado. "Despensarenyon, kunak, sir," pinagtipkelko dagiti dakulapko a kaslaak la ag-Ave Maria. "Bay- anyo, sir, ta umayakto makisango inton maminsan." Immanges iti nauneg ni Atty. Buduan, sa nagsanamtek. "Ala, ituloymon ti mangan ta innak metten idiay conference room baka maibusanak iti igado." Agpapaayak nga Information Officer iti Revenue District Office ti BIR a paghepean ni Atty. Valentin Buduan. Agtallo bulanko pay laeng ditoy ngem liman nga aldaw ti naipilak a sick leave. Ta iti maikatlo a lawas iti panagserbik iti BIR, nayospitalak gapu iti acute pancreatitis - sakit iti dakkel a glandula iti tian a tumultulong iti pannakarunaw dagiti kanen. Isut' gapuna nga imbalakad ti doktor a liklikak pay laeng dagiti nalanit a taraon. Ngem nalaingakun. Ta kalpasan iti lima aldaw a pannakai-confine-ko, nagdietaak iti nasurok makalawas; nateng ken ikan laeng dagiti sinsindak. Ket idi napanak manen nagpa-check-up, nakita ti doktor nga awanen ti letteg iti pancreas-ko. Nasayaaten ti situasion ti salun-atko; mabalinak manen a rumaman iti adobo, longanisa, crispy pata, liempo ken tay paborito ni Atty. Buduan nga igado. Kontrolek laketdi ti kaadu ti kanek, mabalinkon ti agsida iti nalanit; awanen maiparit. 4
Ngem diak imbagbaga daytoy iti opisinami. Minentenarko nga nateng-ikan pay laeng ti mabalinko nga ilabay. Ammok a basol ti panangilimedko a nalaingakun, ngem patiek a dakdakkel a basol ti mangipauneg kadagiti taraon a naggapu iti binibirkog nga aramid - kas iti linawas a pa-buffet ti hepemi. Ta uray nabiitak pay ditoy nga opisina, adut' naammuakon a modus ken hocus pocus. Kas iti pamakan ita ni Atty. Buduan. Dinutdotna daytoy iti tax seminar nga inwayat ti opisinami. Dua nga aldaw ti aktibidad ngem inleppasda iti maysa laeng nga aldaw, sa nagpapirmada iti attendance a para dua nga aldaw tapno kampay idi natungpal ti schedule. Ket 'tay buffet a para koma kadagiti partisipante iti maikadua nga aldaw ti seminar, pagsasanguan itan dagiti kaopisinaak dita conference room. Wen, ti conference room a naisangrat a pagtataripnongan, nagbalinen a pagdidilotan. Maysa laeng dayta kadagiti mahika a maipakpakat iti uneg ti pagtrabahuak. Malagipko la ket ngarud dagiti balikas ni mamangko idi impadamagko a naawatakun nga empleado iti BIR. Siguradoka a ditat' kayatmo a pagtrabahuan? Nakasaganakan a manglipat ti kinaaktibistam idiay UP Diliman a nagturposam? Nakasaganakan a mangarakup kadagiti kinaskastigarmo a realidad iti panagbiag? Nagadu dagiti pribado a kompania a mangayat a mangala kenka gapu iti laingmo nga agsurat, apay a dita pay laeng ti pinilim a serkan? Agpanunotka a nalaing, nakkong. 5
ii. "Agtugawka, Cesar," kinuna ni Mrs. Arzadon, ti HR Officer-mi. Nagin-innayadak a nagplastar iti tugaw iti sango ti lamisaanna. "Pinaayabanka ta imbilin ni hepe a balakadanka," insamirana a kinudkod ti buy-ongna. "Madlawanna kano ngamin a likliklikam ti linawas a pa-buffet-na." Pinerrengnak ni Mrs. Arzadon, sa nagtinging-tingig. "Ammom, Ces, agpampamakan ni Atty. Buduan tapno tumibker pay ti linnangentayo ditoy opisina. Ta no natibker ti linnangentayo, napimpintas met laeng ti panagserbitayo kadagiti umili." "Balbalatong! Tapno awan manglukais kadagiti aramidna, kunayo a!" diak naigawid ti nagtanamitim. "Natkunam?" insarang ti HR Officer ti kannawan a lapayagna. "Nalanit ngamin dagiti maidasdasar iti buffet, kunak, mam," nagkanuskosak. "Ammoyo met a diak pay laeng makasida iti adda lanitna, mam." 6
"Agul-ulbod ka, Ces," pettat a nagmurareg ni Mrs. Arzadon. "Wen, ammok a nayospitalka gapu iti acute pancreatitis, ta siak ngarud ti nangiproseso ti sick leave-mo. Ngem for your information, Mr. Information Officer, kasta met ti nagbalin a sakit ni lakayko itay napan a tawen." Nariknak ti panaglabaga ti rupak. Naglulumba dagiti saludsod iti panunotko. Kayatna a sawen, ammo ni Mrs. Arzadon a mabalin a mapukaw ti letteg iti pancreas iti uneg ti makalawas? Kayatna a sawen, ammona a nalaingakun? Kayatna a sawen, ammona a mabalinkon ti mangan kadagiti nalanit a taraon? "Wen, Ces, ammok a mabalinmon ti mangan kadagiti nalanit a taraon," kasla nabasa ti HR Officer ti panunotko. "Ken ammok a ti pudno a rason a dika makisangsango kadakami a mangan ket ti attitude problem-mo." Intartarus ni Mrs. Arzadon ti nanglektiur kaniak maipapan iti attitude problem wenno naalas a panagugugali. Imbatadna nga adu a klase daytoy; ngem ti attitude problem-ko kano ket managtagibassitak. Mabalin kano a nalimed a tagtagibassitek dagiti kaopisinaak ta probinsia laeng ti nagturposanda. Idinto a siak ket Magna Cum Laude iti Journalism iti UP Diliman; dandanik payen malpas ti Master's Degree-k iti Development Communication iti UP Open University. "Nababa ti panagkitam kadakami, Ces," miningmingannak ti HR Officer. "Isu a dimo kayat ti makisango kadakami a mangan." 7
"Sanmet, mam," nagdumogak a nagkarawa iti maisungbat. "Bay-anyo, mam, ta sumangoakto metten iti sumaruno a pamakan ni hepe." Kellaat a linibag ni Mrs. Arzadon ti lamisaanna; urayak la nag-Maykan, Cesar! "Dayta man ti kunak, Ces!" nagpalakpak iti awan unina ti HR Officer. "Ket timing unay ta adda manen pamakan ditoy opisinatayo inton bigat ta kanaganan tay buridek ni hepe. Isuna laeng ta saan a buffet, maikabilto lattan iti styro ti maibunong a pangaldawtayo." Intartarusna nga inlawlawag a saan pay laeng a mabael ti caterer ti agisagana iti buffet inton bigat ta kurang ti taona. Nagtalaw kano ngamin dagiti dadduma a helper-na ta kanayon a maladaw ti sueldoda. Nasakit unay ti nakem ti caterer ta pati tay kursunadana unay nga empleadona ket nagbugsong. Wen gayam, ti first name ni Mrs. Arzadon ket Maritess. iii. Gapu ta maysa kilometro laeng ti kaadayo ti kaserak manipud iti opisina, nagnagnaakun a nagawid. 8
Nabannayat dagiti addangko ta agin-indurog pay laeng iti barukongko ti imbaga ni Mrs. Arzadon a managtagibassitak. Diak libaken, ammok ti dumillaw; ngem diak ammo ti mangtagibassit. Ta no managtagibassitak, saanko koman a naitured ti nag-community immersion iti kaiskuateran idi kolehioak? Addaakun iti maikatlo a tawen iti Journalism idi nagkamengak iti Makabayang Iskolar ng Bayan wenno MIB - gunglo dagiti aktibista nga estudiante iti UP Diliman. Paset iti training-mi iti MIB ti community immersion wenno ti panagindegmi iti makalawas iti lugar dagiti kapapanglawan kadagiti napapanglaw iti pagilian. Iti maysa nga squatters area iti Metro Manila iti nakaipalapalak. Nakipagnaedak iti pagarian dagiti agpidpidot ti basura. Nagindegak iti balay a naaramid iti nagsasaip a tabla, mapirpirsay a lawanit, nagkupasen a lona ken supot ti semento. Tapno adda igatangko iti isaangko - ta di maipalubos ti agitugot ti kuarta iti community immersion - nagpidpidotak kadagiti botelia, plastik ken landok nga ilakok iti junk shop. Iti uneg ti makalawas, ti napigket a pul-oy ti basura ti pal- idko iti agmalmalem ken ulesko iti agpatnag. Wen, nagbiddut ni Mrs. Arzadon iti panangawagna kaniak a managtagibassit. Iti asideg dayta a kaiskuateran, adda dakkel a pasdek gobierno. Agtiltilmonkam nukua no makitami dagiti agsasaruno a makan a maiserserrek iti pasdek; nangnangruna tay lechon-da a sumilsilap iti lanitna. Iti makalawasko iti community immersion, namindua daras a nakitak a nagpadayada iti pasdek gobierno. 9
Malagipko la ket ngarud ti panagtungtongmi idi ken ni Manong Goning a panglakayen iti squatters area. Taga-Nangguyudan, Paoay isuna ngem nasurok tallopulo tawenen nga agnanaed iti dayta a kaiskuateran. Manong Goning: "Linawas a kastada dita, naglalaingda a mangan. Napia koma no dimi ammo nga aggaput' buis ti umili ti pagpadpadayada. Isu a no addakanton iti gobierno, Ces, dika sumangsango iti kasta a pamakan. Ta kasla kankanem nukuan dagiti kailiam." Siak: "Awan balakko a sumrek iti gobierno, Manong." Manong Goning: "Ne, ket apay awan? Isu ngarud nga addaka ditoy ita tapno makitam dagiti parikut iti gobierno. Ta dagitanto a parikut ti kontraen ken koreherem inton makastrekkan iti gobierno. Ces, tapno maalawmo ti malmalmes, masapul a tumapogka iti danum." iv. "Ces, naireserbakon dagitay paboritom," impasabat ni Manong Sixto, ti lakay nga agtagikua iti paboritok a karinderia. "Inabraw ken linengta nga ikan." "Thank you, 'nong" inyisemko. 10
"Nangidulinakon tapno dika maibusan," kinuna ti lakay. "Ammok met a dagitat' paboritom a pamigat, pangaldaw ken pangrabii." Dagita laeng ngamin ti or-orderek idi ta kaamakko nga adda maisar-ong iti karinderia a kaopisinaak; maduktalanda nukuan nga agpampammarangak laeng nga adda sakitna. Ngem gapu ta natiklon ni Mrs. Arzadon a nalaingakon, saanen a nasisita nga agpammarangak pay. Mabalinko koman ti agorder iti masida nga adda lanitna. Nupay kasta, diak kayat a pabainan ni Manong Sixto; ti inreserbana nga inabraw ken linengta nga ikan ti pinamigatko. Bayat iti pannanganko, nakabukelak iti plano tapno malibasak ti pamakan ni Atty. Buduan inton aldaw. Simple lang. Dua ti selponko ngem maysa laeng ti ir-iruarko; nakadulin iti backpack-ko ti maysa. Inton dandani pangngaldaw, pagringek 'toy nakadasar a selponko babaen iti nakadulin a selpon. Agintatarayakto iti ruar a kampay idi adda sungbatak nga emergency nga awag, sa bulonkonton nga agtraysikel nga umay mangaldaw ditoy karinderia. "Where there's a will, there's a way!" nakunak iti bagbagik. Inleppasko ti pamigatko, sa nagturongak iti opisina. v. Urayko la natilmon tay mulmulmulak a Halls iti kellaat nga itatan-aw ni Atty. Buduan iti ngatuen ti cubicle-ko. Dinarasko nga intangguap ti mineral water iti abayko tapno saan nga agsullat ti kendi iti karabukobko. 11
"Mr. Cesar Calpito!" kasla lumagto ti pustiso ti abogado iti kalawa ti isemna. "At last! Nakumbinsirka met laeng nga umay makisango kadakami a mangan. Maragsakanak ta pagustuannak met laeng , barok." Pettat nga inwagisna ti tammudona, sa intuloynat' nagbitla. "Igado ken liempo ti sidatayo ita, Ces. Nalanit ngem naimas! Maysa pay, kasapulan met ti bagitayo ti lanit sagpaminsan. Ken kaano pay ramanantayo dagita a putahe? Inton mataytayon? Laglagipem, idiay langit, awan lanit! "Mapanka ngarud langit, aya?" naitanamitimko. "Natkunam, Ces?" pinerrengnak ti abogado. "Happy birthday iti buridekyo, kunak, sir," nangibulosak iti plastik nga isem. "Sapay koma ta matungpal amin nga arapaap ti anakyo!" Nagngiit ni Atty. Buduan, sa ginaw-atna a tinapik ti abagak "Thank you, Ces! Agkikitatay iti conference room inton madamdama." Naglabas dagiti oras. Alas onse singkwentan. Dimtengen dagitay naka-styro a makan; naidiretsodan idiay conference room. Sigurado nga adda idiayen da Atty. Buduan ken ni Mrs. Arzadon. Maysa maysa metten dagiti kaopisinaak nga agturong iti pagdidilotan. Masapul a pagringekun ti selponko tapno adda pay la makasaksi iti sinsinan emergency nga awag kaniak. 12
Inruarko ti nakadulin a selponko, sa dagusko nga in-on. Madi ag-on. Pinadasko manen. Madi latta. Miningmingak ti gadget; napawingiwingak. Nalagipko a nasurok makalawasen a diak nai- charge ti bateriana; naladawen no ag-charge-ak pay laeng. Napaay ti plano a sinangalko iti sango ti inabraw ken linengta nga ikan. v. Sipsipatek pay laeng ti mugingko idi adda nagngegko a nagkanabtoug. Sa sinaruno ti maysa pay a kanabtuog. Sa nagsasarunonen a kanabtuog. Kalpasanna, bimtaken dagiti asug ken ugaog. Aggapu dagitoy iti conference room. Dagusak a timmakder, sa napanko pinukkawan dagiti dua a guardia a madamat' tungtongda iti asideg iti gate. Arintarayenkam a nagturong iti conference room. Idi maluktanmi ti kuarto, limtuad ti makapaseggar a buya. Da Atty. Buduan, Mrs. Arzadon ken agarup duapulo a kaopisinaak ti agkuykuyegyeg iti suelo. Aglablabutab dagiti ngiwatda. Ap-apputenda da dagiti buksitda. Agan-anug-ogda iti nakaro a sakit. Nagkaiwara iti conference room dagiti naka-styro a makan. Nasabidonganda. Sinsao, tinarayko ti telepono iti opisina, sa immawagak iti City Hospital, Provincial Hospital ken Department of Public Safety. Immandarko met kadagiti guardia a kontakenda iti PNP ta i-report- da ti pasamak. 13
Kalpasan iti sumagmamano a minutos, nagsasarunon dagiti ambulansia a simmangpet iti opisina. Timmulong pay dagiti volunteer organizations iti pannakaitaray dagiti biktima iti ospital. Pagpiaanna, awan pimmusay iti insidente. Da laeng Atty. Buduan ken Mrs. Arzadon ti nagkritikal gapu ti kaadu ti nakanda. Babaen met kadagiti impormasion nga inted dagiti guardiami, dagus a natiliw ti PNP ti caterer a nangideliver kadagiti nasabidongan a makan iti opisina. Apagisu a tumalaw koman daytoy iti pagnanaedanna idi dumteng dagiti polis. Nagbalin a kontrobersial dagiti imbulgar ti caterer iti interbiu kenkuana ti media a nai-live iti Facebook. "Wen, sinabidongak ida ta isuda ti rason a nalugi ti negosiok. Adu a pasuksok ti intedko kadakuada tapno siak a kanayon ti alaenda a caterer. Naggagetda nga agpa-cater. Naggagetda a mangan. Ngem nagsadotda met a mangiproseso kadagiti singsingirek a bayad. Isu a naibus ti kapitalko. Pinanawannak dagiti taok. Pati ni Ricky nga ay-ayatek unay, pinanawannak payen." vi. Alas singko medyan idi addaak iti karienderia ni Manong Sixto. 14
Inarakupnak ti lakay ta impagarupna kanon a nairamramanak a nasabidongan. Sanak la inibbatan idi mangngegna a naguni ti buksitko. "Mabisinka, Ces?" inamad ni Manong Sixto. "Tay dati?" Immisemak. "Saan, 'nong. Isukatannak man ta igado ken liempo." "Ana?" nagmurareg ti lakay. "Kayatmo met lat' nalanit, aya?" "Kaanonto pay a rumamanak iti nalanit, 'nong? Inton matayak? nagdusngiak. "Laglagipem, 'nong, idiay langit, awan lanit!" 15


DISIEMBRE 2017 Panagbiag ken Ministeriotayo kas Kristiano WORKBOOK ITI GIMONG Pagtuladan a Presentasion !"#2 N o . 6 20 17 AGRIINGKAYO! Saludsod: Apay a dumakdakes a dumakdakes ti lubong? AGRIINGKAYO! Saludsod: Adda kadi nagan ti Dios? Teksto: Sal 83:18 MASALBAR PAY KADI TI LUBONG? Teksto: Jer 10:23 Tukon: Ilawlawag daytoy a magasin no apay a minilion ti mamati nga adda naraniag a masakbayan. Tukon: Ilawlawag daytoy nga artikulo ti kaipapanan ti nagan ti Dios ken no apay a masapul nga usaren dayta. [Ipakita ti artikulo a "No Ania ti Kuna ti Biblia - Nagan ti Dios."] ISURO TI KINAPUDNO Saludsod: Addanto ngata panawen nga awanen ni patay a kabusortayo? MANGARAMIDKA ITI BUKODMO A PRESENTASION
Saludsod: Teksto: 1Co 15:26 Kinapudno: Permanentento a pukawen ni Jehova ti ipapatay. Teksto: Tukon: + P a n a n g a s a b a i t i p a g a k u a n l d a y i S e r r a i L e o n e
D I S I E M B R E 4 - 1 0 S O F O N I A S 1 - H AG G E O 2 ˙ Kanta 151 ken Kararag ˙ Panglukat a Sasao (3 min. wenno awan pay) GAMENG MANIPUD ITI SAO TI DIOS ˙ "Sapulenyo ni Jehova Sakbay ti Aldaw ti Ungetna": (10 min.) [Ipabuya ti video nga Introduksion iti Sofonias.] Sof 2:2, 3 - Sapulenyo ni Jehova, sapulenyo ti kinalinteg, sapulenyo ti kinaemma (w01 2/15 18-19 5-7) [Ipabuya ti video nga Introduksion iti Haggeo.] AGBALIN A MAS EPEKTIBO ITI MINISTERIO ˙ Isagana Dagiti Presentasion Ita a Bulan: (15 min.) Pagsa- saritaan, a naibatay iti "Pagtuladan a Presentasion." Ipa- buya ti video ti tunggal presentasion sa pagsasaritaan no ania ti nasursuroda. Paregtaen dagiti agibumbunan- nag nga ipaimada ti Agriingkayo! No. 6 2017 iti adu a tat- tao. Ngem gapu ta kayattayo a makasarita dagiti tattao, saantayo koma nga agibati iti kopia ti agdama a maiwar- waras a magasin kadagiti balay no awan ti tao. ˙ Panagkali iti Naespirituan a Gameng: (8 min.) Sof 1:8 - Ania a pakdaar ti linaon daytoy a bersikulo? (w07 11/15 11 3) PANAGBIAG KAS KRISTIANO ˙ Kanta 30 ˙ Lokal a Kasapulan: (5 min.) ˙ Makatulong ti Nasin-aw a Lengguahe Tapno Maadda ti Hag 2:9 - Apay a nadaydayag ti templo ni Zorobabel ngem iti templo ni Solomon? (w07 12/1 9 3) Ania ti nasursuroyo maipapan ken Jehova iti panagbasa iti Biblia ita a lawas? Talna ken Panagkaykaysa (Sof 3:9): (10 min.) Pagsasari- taan a naibatay iti Agosto 15, 2012 a Pagwanawanan, pa- nid 12, parapo 4. Ipabuya ti video a Dati nga Agkalaban Ngem Aggayyem Itan (kategoria ti video, INTERBIU KEN KAPADASAN). ˙ Panagadal ti Kongregasion iti Biblia: (30 min.) Ania pay dagiti nasarakanyo a naespirituan a gameng iti panagbasa iti Biblia ita a lawas? ˙ Panagbasa iti Biblia: (4 min. wenno awan pay) kr kap. 22 8-16 ˙ Repaso ken Dagiti Maadal iti Sumaruno a Lawas (3 min.) ˙ Kanta 136 ken Kararag Hag 2:1-14 SOFONIAS 1-HAGGEO 2 Sapulenyo ni Jehova Sakbay ti Aldaw ti Ungetna Sof 2:2, 3 Tapno salaknibannatayo ni Jehova iti aldaw ti unget- na, saan nga umanay a basta agdedikartayo ken- kuana. Masapul a tungpalentayo met ti bilin nga inted ni Sofonias kadagiti Israelita. ˙ Sapulenyo ni Jehova: Taginayonen ti nadekket a relasion ken Jehova ken agtalinaed a kadua ti organisasionna ˙ Sapulenyo ti kinalinteg: Petpetan dagiti nalinteg a pagalagadan ni Jehova ˙ Sapulenyo ti kinaemma: Sipapakumbaba nga agpasakup iti pagayatan ti Dios ken awaten ti panangdisiplinana Kasano nga ad-adda a maipakitak a sapsapulek ni Jehova, ti kinalinteg, ken ti kinaemma? 2
D I S I E M B R E 1 1 - 1 7 Z AC A R I A S 1 - 8 ˙ Kanta 146 ken Kararag ˙ Panglukat a Sasao (3 min. wenno awan pay) GAMENG MANIPUD ITI SAO TI DIOS ˙ "Kumpet iti Pandiling ti Lalaki a Judio": (10 min.) [Ipabuya ti video nga Introduksion iti Zacarias.] Zac 8:20-22 - Dagiti tattao a naggapu iti amin a leng- guahe ti nasnasion ikagkagumaanda a gun-oden ti ana- mong ni Jehova (w14 11/15 27 14) Zac 8:23 - Dagiti addaan iti namnama nga agbiag ditoy daga maragsakanda a makikadua ken tumulong iti napu- lotan a natda (w16.01 23 4; w09 2/15 27-28 14) AGBALIN A MAS EPEKTIBO ITI MINISTERIO ˙ Damo a Pannakisarita: (2 min. wenno awan pay) g17.6 akkub - Mangibati iti pagsaritaan para iti panagsarungkar. ˙ Panagsarungkar: (4 min. wenno awan pay) g17.6 - Naipa- iman ti magasin iti naudi nga ibibisita. Idemostra ti may- sa a panagsarungkar ken mangibati iti pagsaritaan iti sumaganad a panagsarungkar. ˙ Panangyadal iti Biblia: (6 min. wenno awan pay) fg leksion 5 1-2. ˙ Panagkali iti Naespirituan a Gameng: (8 min.) Zac 5:6-11 - Ania ti masapul nga aramidentayo no maipa- pan iti kinadangkes ita? (w17.10 25 18) Zac 6:1 - Ania ti irepresentar ti dua a gambang a bantay? (w17.10 27-28 7-8) PANAGBIAG KAS KRISTIANO ˙ Kanta 96 ˙ "Panangparang-ay iti Abilidadtayo iti Ministerio - Kasa- baan ti Amin iti Teritoria": (15 min.) Pagsasaritaan. Ipa- buya ti video a Panangasaba "iti Kaadaywan a Paset ti Daga." (kategoria ti video, GIMONG KEN MINISTERIOMI). Ania ti nasursuroyo maipapan ken Jehova iti panagbasa iti Biblia ita a lawas? ˙ Panagadal ti Kongregasion iti Biblia: (30 min.) kr kap. 22 17-24, pangrepaso a kahon iti p. 240 ˙ Repaso ken Dagiti Maadal iti Sumaruno a Lawas (3 min.) ˙ Kanta 134 ken Kararag Ania pay dagiti nasarakanyo a naespirituan a gameng iti panagbasa iti Biblia ita a lawas? ˙ Panagbasa iti Biblia: (4 min. wenno awan pay) Zac 8:14-23 ZACARIAS 1-8 'Kumpet iti Pandiling ti Lalaki a Judio' Kasano a supsuportaran ita ti sabsabali a karnero dagiti napulotan? 8:20-23 Sangapulo a lallaki manipud iti nagduduma a lengguahe iti amin a nasion ti kumpet iti pandiling ti lalaki a Judio sa kunada: "Kumu- yogkaminto kadakayo." Kadagitoy maudi nga al-aldaw, aguummong dagiti tattao ma- nipud iti amin a nasion tapno agdayawda ken Jehova a kadua dagiti napulotan ˙ Ar-aramidenda ti amin a kabaelanda a makiraman iti panangasaba ˙ Ar-aramidenda ti amin a kabaelanda a mangsuporta iti trabaho babaen iti panagdonar 2017 Christian Congregation of Jehovah's Witnesses. Our Christian Life and Ministry - Meeting Workbook (ISSN 2380-3487) is published monthly by Christian Congregation of Jehovah's Witnesses; A. E. Shuster, President; W. H. Nonkes, Secretary-Treasurer; 2821 Route 22, Patterson, NY 12563-2237. Printed in Japan. 3
D I S I E M B R E 1 8 - 24 Z AC A R I A S 9 - 14 ˙ Kanta 49 ken Kararag ˙ Panglukat a Sasao (3 min. wenno awan pay) GAMENG MANIPUD ITI SAO TI DIOS ˙ "Agtalinaed iti 'Ginget ti Bambantay' ": (10 min.) AGBALIN A MAS EPEKTIBO ITI MINISTERIO ˙ Damo a Pannakisarita: (2 min. wenno awan pay) g17.6 14-15 - Awisen ti indibidual a makigimong. ˙ Panagsarungkar: (4 min. wenno awan pay) g17.6 Zac 14:3, 4 - Ti "dakkel unay a ginget" irepresentarna ti proteksion ti Dios (w13 2/15 19 10) Zac 14:5 - Maprotektaranto dagidiay 'agtalaw nga agtu- rong iti ginget' ken agtalinaed sadiay (w13 2/15 20 13) Zac 14:6, 7, 12, 15 - Madadaelto dagidiay awan iti uneg ti mangprotektar a ginget ni Jehova (w13 2/15 20 15) - Napagsaritaan iti naudi nga ibibisita ti panid 14 ken 15 daytoy a magasin. Idemostra ti maysa a panagsarungkar ken awisen ti indibidual a makigimong. ˙ Panangyadal iti Biblia: (6 min. wenno awan pay) jl leksion 5 - Awisen ti indibidual a makigimong. ˙ Panagkali iti Naespirituan a Gameng: (8 min.) Zac 12:3 - Kasano a pagbalinen ni Jehova ti 'Jerusalem a nadagsen a bato'? (w07 12/15 23 9-10) PANAGBIAG KAS KRISTIANO ˙ Kanta 98 ˙ Dagiti Nagapuanan ti Organisasion: (7 min.) Ipabuya ti video a Dagiti Nagapuanan ti Organisasion para iti Disiembre. Zac 12:7 - Kasano a "dagiti tolda ti Juda" ti umuna nga isalakanto ni Jehova? (w07 12/15 25 13) Ania ti nasursuroyo maipapan ken Jehova iti panagbasa iti Biblia ita a lawas? ˙ "Baro iti Gimong iti Tengnga ti Lawas": (8 min.) Pagsasaritaan. Ipabuya ti video nga awan unina a Betfage, Bantay Dagiti Olibo, ken Jerusalem. ˙ Panagadal ti Kongregasion iti Biblia: (30 min.) jy p. 6-7 Ania pay dagiti nasarakanyo a naespirituan a gameng iti panagbasa iti Biblia ita a lawas? ˙ Repaso ken Dagiti Maadal iti Sumaruno a Lawas (3 min.) ˙ Kanta 5 ken Kararag ˙ Panagbasa iti Biblia: (4 min. wenno awan pay) Zac 12:1-14 ZACARIAS 9-14 Agtalinaed iti "Ginget ti Bambantay" 14:3-5 Idi 1914, inaramid ni Jehova ti "dakkel unay a ginget" idi im- pasdekna ti Mesianiko a Paga- rian - segundario a "bantay" a mangsuporta iti kinasoberanona iti intero nga uniberso. Nangrugi idi 1919, natalged dagiti adipen ti Dios iti "ginget ti bambantay" Kasano nga "agkamang [dagiti tattao] iti ginget" a mangprotektar? 14:12, 15 Madadael inton Armagedon ti amin nga adda iti ruar ti simbo- liko a ginget Kasano a makapagtalinaedak iti mangprotektar a ginget? 4
D I S I E M B R E 1 8 - 24 Baro iti Gimong iti Tengnga ti Lawas Mangrugi inton Enero 2018, mairamanton iti gimong iti tengnga ti lawas dagiti study notes ken media iti online study edition ti New World Translation of the Holy Scriptures (nwtsty), uray awan pay dayta iti lengguahem. Sigurado a makatulong dagitoy a mangpasayaat iti panagsaganam para iti gimong. Ken kangrunaanna, sapay koma ta ad-adda pay a sumingedka ken Jehova - ti naayat nga Amatayo! STUDY NOTES Mangted dagiti study notes ka- dagiti impormasion maipapan iti kultura, lugar, ken sasao a nausar kadagiti bersikulo ti Biblia. MEDIA Dagiti ladawan, artwork, ken video nga awan unina ken dagiti animation ipakitada ti nagduduma a detalye a nairekord iti Biblia. Mateo 12:20 Agkurkuridemdem a pabilo: Bas- sit a damili a lampara a nakarga- an iti lana ti olibo ti gagangay idi a maus-usar kas silaw iti balay. Ti lino a pabilona ti mangipangato iti lana tapno agtultuloy a sum- ged. Ti Griego a sasao para iti "agkurkuridemdem a pabilo" ket mabalin a tumukoy iti pabilo nga agas-asuk ta maid-iddepen ti apuyna ngem adda pay la bassit seggedna. Iti padto iti Isaias 42:3, naipakpakauna ti kinama- nangngaasi ni Jesus; saanna a pulos iddepen ti maudi a rissik ti namnama dagiti napakumbaba ken mairurrurumen. Betfage, Bantay Dagiti Olibo, ken Jerusalem Ipakita daytoy ababa a video ti dalan nga agturong iti Jerusalem manipud iti daya, iti purok ti agdama nga et-Tur - a mapapati a dayta ti Betfage a naire- kord iti Biblia - a mapan iti nangatngato a paset ti Bantay dagiti Olibo. Adda ti Betania iti makindaya a sikigan ti Bantay dagiti Olibo. No adda idi ni Jesus ken dagiti adalanna idiay Jerusalem, ugalida ti umyan idiay Betania, nga isu ti ayan ita ti el-Azariyeh (El Eizariya), Arabic a nagan a kayatna a sawen, "Lugar ni Lazaro." Sigurado a nagdagus ni Jesus iti balay da Marta, Maria, ken Lazaro. (Mt 21:17; Mr 11:11; Lu 21:37; Jn 11:1) No agbibiahe ni Jesus manipud iti lugar- da a mapan Jerusalem, mabalin a sinurotna ti ruta a kas iti naipakita iti video. Idi Nisan 9, 33 C.E., idi nagsakay ni Jesus iti bumaro nga asno iti Bantay dagiti Olibo a mapan idiay Jerusalem, mabalin a nangrugi iti Betfage ket sinurotna ti dalan nga agturong iti Jerusalem. 1. Dalan manipud Betania nga agturong idiay Betfage 5 3 Mateo 26:13 Pudno: Ti Griego nga a·men a letra-por-letra a patarus ti Heb- reo nga a·men, kaipapananna ti "sapay koma," wenno "sigurado." Masansan nga usaren ni Jesus daytoy a sao kas panangirugi iti maysa a pakaammo, kari, wenno padto, a mangipasigurado nga agpayso ken mapagtalkan dagita. Kadagiti narelihiosuan a literatu- ra, naidumduma ti panangusar ni Jesus iti sao a "pudno" wenno amen iti kastoy a pamay-an. No maulit (a·men a·men), kas iti pannakausarna iti intero nga Ebanghelio ni Juan, naipatarus ti sasao ni Jesus kas "pudno unay." - Jn 1:51. 2. Betfage 4 3. Bantay dagiti Olibo 4. Tanap ti Kidron 5. Bantay a nagsaadan ti templo 1 Nalansaan a Tulang ti Mukod Retrato daytoy ti replika ti maysa a tulang ti mukod ti tao a natudok iti landok a lansa a 11.5 a sentimetro (4.5 a pulgada) ti kaatiddogna. Nadiskobre ti orihinal a tulang idi 1968, bayat ti panagkabakab iti makin- amianan a paset ti Jerusalem, ken maipagarup nga idi pay panawen dagiti Romano daytoy. Daytoy a nakali dagiti arkeologo ti mangpaneknek a maus-usar dagiti lansa iti panangpapatay kadagiti tattao a mailansa iti kayo. Mabalin a kapada daytoy dagiti lansa nga inusar dagiti soldado a Ro- mano a nangilansa ken Jesu-Kristo iti kayo. Nakita dagiti arkeologo ti tulang iti maysa a kahon a bato, a maaw-awagan iti ossuary, a pakaikabkabilan da- giti tulang ti natay no dimmagan ti lasagna. Ipakita daytoy a mabalin a mai- tabon ti maysa a nailansa iti kayo. - Mt 27:35. 2 y t i r o h t u A s e i t i u q i t n A e a r s I e h t f o y s e t r u o C , t i m A a r a C o t o h P l
D I S I E M B R E 2 5 - 3 1 M A L A K I A S 1 - 4 ˙ Kanta 36 ken Kararag ˙ Panglukat a Sasao (3 min. wenno awan pay) GAMENG MANIPUD ITI SAO TI DIOS ˙ "Kaay-ayo Kadi ni Jehova ti Relasionyo nga Agassawa?": (10 min.) [Ipabuya ti video nga Introduksion iti Malakias.] Mal 2:13, 14 - Kagura ni Jehova dagiti mangliput iti asa- wada (jd 125-126 4-5) Mal 2:15, 16 - Agtalinaedka a matalek iti asawam (w02 5/1 18 19) ˙ Panagkali iti Naespirituan a Gameng: (8 min.) Mal 1:10 - Apay a dagiti aramidtayo mainaig iti panag- dayaw masapul a nabuyogan iti di agimbubukodan nga ayat iti Dios ken iti kaarruba? (w07 12/15 27 1) Mal 3:1 - Kasano a natungpal daytoy a bersikulo idi umu- na a siglo ken iti moderno a panawen? (w13 7/15 10-11 5-6) Ania ti nasursuroyo maipapan ken Jehova iti panagbasa iti Biblia ita a lawas? Ania pay dagiti nasarakanyo a naespirituan a gameng iti panagbasa iti Biblia ita a lawas? ˙ Panagbasa iti Biblia: (4 min. wenno awan pay) Mal 1:1-10 MALAKIAS 1-4 Kaay-ayo Kadi ni Jehova ti Relasionyo nga Agassawa? 2:13-16 ˙ Idi panawen ni Malakias, adu ti nangidiborsio kadagiti assawada gapu iti nalalag-an a rason. Saan nga inawat ni Jehova ti panagdayaw dagidiay saan a matalek iti assawada ˙ Binendisionan ni Jehova dagidiay nadayaw ti panangtratoda iti asawada Kasano a makapagtalinaed a matalek ita dagiti agassawa no maipapan iti . . . panagpampanunotda? kitkitaenda? panagsasaoda? 6 AGBALIN A MAS EPEKTIBO ITI MINISTERIO ˙ Damo a Pannakisarita: (2 min. wenno awan pay) 1Co 15:26 - Isuro ti Kinapudno. ˙ Panagsarungkar: (4 min. wenno awan pay) Isa 26:19; 2Co 1:3, 4 - Isuro ti Kinapudno. (Kitaen ti mwb16.08 8 2.) ˙ Palawag: (6 min. wenno awan pay) w07 12/15 28 1 - Tema: Kasano a Maikabiltayo Ita iti Kamalig ti Amin nga Apagkapullo? PANAGBIAG KAS KRISTIANO ˙ Kanta 87 ˙ "What Is True Love?": (15 min.) Saludsod ken sungbat. ˙ Panagadal ti Kongregasion iti Biblia: (30 min.) jy kap. 1 ˙ Repaso ken Dagiti Maadal iti Sumaruno a Lawas (3 min.) ˙ Kanta 114 ken Kararag
D I S I E M B R E 2 5 - 3 1 What Is True Love? Dinisenio ni Jehova ti panagasawa kas permanente a panagtipon ti maysa a lalaki ken maysa a babai. (Ge 2:22-24) Mabalin laeng nga idiborsio ti maysa ti asawana no nakaaramid iti seksual nga immoralidad. (Mal 2:16; Mt 19:9) Kayat ni Jehova nga agbalin a naragsak ti panagasawa isu a nangipaay kadagiti prinsipio a ma- katulong kadagiti Kristiano tapno makapilida a naimbag iti pakia- sawaanda ken agtalinaed a naragsak ti panagasawada. - Ec 5:4-6. BUYAENYO TI VIDEO A WHAT IS TRUE LOVE?, SA SUNGBATAN DAGITOY A SALUDSOD: ˙ Apay a naayat ken nainsiriban ti panangilinteg da Frank ken Bon- nie iti balasangda a ni Liz?
˙ Apay a kinamaag a panunoten a mabalbaliwam ti kinatao ti ar-ar- mem wenno ti agar-arem kenka?
˙ Ania ti nagsayaat nga imbalakad da Paul ken Priscilla ken ni Liz?
˙ Apay a nagadu ti problema iti panagasawa da Zach ken Megan idi agangay?
˙ Ania dagiti naespirituan a kalat nga agpada a kayat a gaw-aten da John ken Liz?
˙ Apay a masapul nga am-ammuem ti "nalimed a kinatao ti puso" ti maysa sakbay a makiasawaka kenkuana? (1Pe 3:4)
˙ Ania ti pudno nga ayat? (1Co 13:4-8)
Pakasarakan dagiti Kristiano iti kanayonan nga impormasion maipapan iti pannakideyt? Pakasarakan dagiti agassawa iti makatulong a balakad? ˙ Serye ti video a Preparing for Marriage iti ˙ Dagiti artikulo iti JW.ORG JW Broadcasting ˙ JW.ORG video nga Ayat Kadi Daytoyen Wenno (Kitaen ti PANNURSURO TI BIBLIA ˛ TULONG PARA ITI PAMI- LIA.) Crush Laeng? ˙ Broshur a Posible nga Agbalin a Naragsak ti Pami- ˙ Tomo 1 ken 2 ti libro a Dagiti Saludsod nga Iyimtuod liam ti Agtutubo - Dagiti Sungbat nga Epektibo ˙ Giya iti Panagsukimat Para Kadagiti Saksi ni Jehova (Mapan iti "Biag ti Pamilia," sa iti "Pannakideyt ken Pannakinobio.") ˙ Libro a Ti Sekreto ti Kinaragsak iti Pamilia ˙ Giya iti Panagsukimat Para Kadagiti Saksi ni Jehova (Mapan iti "Biag ti Pamilia," sa iti "Panagassawa.") 7
8 D I S I E M B R E 1 1 - 1 7 PANANGPARANG-AY ITI ABILIDADTAYO ITI MINISTERIO Kasabaan ti Amin iti Teritoria NO KASANO NGA ARAMIDEN: ˙ Agsagana. Adda kadi makasarsaritam a tattao a sabali ti leng- guahena? Nasayaat no agsursuroka kadagiti simple a presenta- sion iti JW Language app. Wenno mabalin nga usarem ti gad- yetmo tapno ipakitam no kasano a makabirok iti ad-adu pay nga impormasion iti lengguahena iti jw.org ˙ Agpaliiw. No mangaskasabaka iti balaybalay, ikagumaam a ka- sabaan dagiti aglabas wenno dagiti agur-uray iti lugan. No ma- ngaskasabaka iti publiko, agpokuska iti panggepmo a manga- saba NO APAY A NAPATEG: Impadto ni Zacarias a dagiti tattao manipud iti amin a leng- guahe dagiti nasion awatendanto ti naim- bag a damag. (Zac 8:23) Ngem siasino ti mangisuro kadakuada? (Ro 10:13-15) Pri- bilehio ken responsabilidadtayo nga ipaka- ammo ti naimbag a damag iti amin a tat- tao iti teritoriatayo. - od 83-84 10-11. ˙ Aggaggaget. Itultuloymo a danonen dagidiay awan idi iti balay- da. Pagreggetam nga adda koma makasaritam iti tunggal pag- taengan, mabalin a baliwam ti oras wenno aldaw ti panangasa- bam. Tapno makasabaam ti dadduma, mabalin a kasapulan a kasabaam ida babaen ti surat, telepono, wenno mangasabaka iti lansangan ˙ Agsarungkar. Saanmo a baybayagen a sublian dagiti nangipa- kita iti interes. No sabali ti lengguahe ti nakasaritam, mangbi- rokka iti makaawat iti lengguahena a tumulong kenkuana. Ma- sapul nga itultuloymo a sublian dayta a tao agingga nga addan mangsarungkar kenkuana a makaawat iti lengguahena. - od 94 39-40 BUYAENYO TI VIDEO A PANANGASABA "ITI KAADAYWAN A PASET TI DAGA," SA PAGSASARITAANYO DAGITOY A SALUDSOD: ˙ Kasano a nagsagana dagiti kakabsat tapno makasabaanda dagiti tattao iti adayo a lugar? (1Co 9:22, 23)
˙ Ania dagiti problema a masapul a sanguenda?
˙ Ania dagiti bendision a naawatda?
˙ Ania dagiti mabalinmo nga aramiden tapno ad-adu ti makasabaam iti te- ritoriayo?
Masapul a siguraduen ti manangaywan iti serbisio a regular a makasa- baan ti amin a teritoria ti kongregasion. Dadduma a bagi dagiti pangla- kayen ti nangyurnos kadagiti aldaw tapno agmalmalem a mangasaba dagiti kakabsat kadagiti manmano a makasabaan a teritoria. L I - Vol. 2, No. 12 2 1 7 1 b w m . 4 0 8 0 7 1


안안녕녕 Kablaaw ここんんににちちはは 你你好好 Libre nga tulong para ti tagapagtarus Masapul mo ti tagapagtarus nga tumulong kenka nga makisao ti ahensya ti serbisyo publiko? Awan Problema! Amin nga ahensya iti gobyerno ken dagiti ahensya nga agawawat ti tulong nga pang financial nga naggapu iti gobyerno nga mangmangted iti serbisyo publiko ken masapul nga mangted kadaytoy iti LIBRE no adda dumawat! NALAKA laeng ti dumawat! NALAKA laeng ti dumawat! KONTAKEM ti ahensya ti serbisyo publiko ti telepono wenno personal ken ITED mo ti pagsasaum. Apay nga dumawat ka iti tagapagtarus? LIBRE daytoy nga serbisyo! Adda tagapagtarus nga maited kenka nga tumulong kenka. Haan mo nga masapul ti dumawat ti tulong ti gagayyem mon wenno pamilyamon. (Tapno makitam ti numero ti maysa nga ahensya, pangaasim ta tawagam iti 2-1-1.) Ti tagapagtarus ket tumulong nga mangibaga ti ususto nga mensahe! Isikreto ti tagapagtarus amin nga impormasyon mo. Office of Language Access (808) 586 8730 Interpreter Help - Ilocano
"Syak ti agsao" Card Hello, ti nagan ko ti English ket Apelyido Nagan Ti pagsasaok ket Pangaasim ta mangsapul ka ti tagapagtarus para kanyak tapno makapagpatang ta. Diyos ti Agngina! Mabalin ka nga mangaramid ti kukwam nga "Syak ti Agsao" nga card nu kumpletwem diay blanko diay ngato. Mabalinmo nga ipakita daytoy kadagiti opisyal ti ahensya nu mapan ka bumisita ti personal. Matulungan na ka daytoy nga dumawat ti tagapagtarus mo. Interpreter Help - Ilocano